Rámcová dohoda o poskytnutí technickej podpory rozvojových prác pre systém riadenia identít midPoint
uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov


Čl. I
Zmluvné strany
1. Objednávateľ: 
Obchodné meno:	Všeobecná zdravotná poisťovňa, a.s. 
Sídlo:			Dúbravská cesta 14, 841 04 Bratislava - mestská časť Karlova Ves
Zastúpený:                 Ing. Matúš Jurových, PhD., predseda predstavenstva 
                                   JUDr. Denisa Slivková, členka predstavenstva 
IČO:                           35 937 874
DIČ:			20 220 270 40
IČ DPH:		SK 2022027040
Bankové spojenie:	Štátna pokladnica
IBAN:			SK47 8180 0000 0070 0018 2424 
Zapísaný v Obchodnom registri Mestského súdu Bratislava III, odd.: Sa, vložka č. 3602/B
Kontaktné osoby: 
vo veciach technických a objednávok: (meno, priezvisko, e-mail, telefón)	                                      
vo veciach dohody:	(meno, priezvisko, e-mail)            

(ďalej len „objednávateľ“)

a

2. Poskytovateľ:
Obchodné meno:
Sídlo:                    	
Zastúpený:		
IČO:			
DIČ:			
IČ DPH:		
Bankové spojenie:	
IBAN:		
Zapísaný v Obchodnom registri ......................... súdu ...................., odd.: ........., vložka č. .............                                       (príp. v Živnostenskom registri Okresného úradu v ....................pod č...................) 
Kontaktné osoby : 
vo veciach technických a objednávok:	(meno, priezvisko, e-mail, telefón)
vo veciach dohody:	           			(meno, priezvisko, e-mail)

(ďalej len „poskytovateľ“)

(objednávateľ a poskytovateľ spolu ďalej aj ako „zmluvné strany“)


[bookmark: _Hlk212544049]uzatvárajú túto Rámcovú dohodu o poskytnutí technickej podpory rozvojových prác pre systém riadenia identít midPoint (ďalej len „dohoda“) na základe výsledku verejného obstarávania zákazky „Poskytnutie technickej podpory rozvojových prác pre systém riadenia identít midPoint“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).


Čl. II
Predmet dohody
2.1. Poskytovateľ sa zaväzuje v rozsahu a za podmienok uvedených v tejto dohode a príslušných objednávok objednávateľa:
a) vykonať rozvojové práce pre systém riadenia identít midPoint podľa písm. a) tohto bodu v rozsahu uvedenom v Prílohe č. 1 (ďalej aj ako „rozvojové práce pre systém riadenia identít midPoint“),
b) dodať predplatné zabezpečujúce právo objednávateľa na produktovú podporu midPoint na obdobie 36 mesiacov v rozsahu a za podmienok uvedených v Prílohe č. 1 a Čl. III body 3.3. a 3.6. dohody (ďalej aj ako „produktová podpora midPoint“),

(ďalej spolu ako „služby“ alebo aj „plnenie“)

2.2. Objednávateľ sa zaväzuje v súlade s touto dohodou objednané, riadne a včas dodané plnenie prevziať a za prevzaté plnenie zaplatiť poskytovateľovi cenu určenú v Čl. VI tejto dohody spôsobom podľa Čl. VII tejto dohody.


Čl. III
Miesto, čas a spôsob plnenia
3.1. Miestom plnenia je sídlo objednávateľa, pokiaľ objednávateľ v objednávke neurčí iné miesto plnenia nachádzajúce sa v Slovenskej republike v závislosti od povahy plnenia, napr. elektronicky, vzdialeným prístupom, e-mailom alebo iným vhodným zabezpečeným spôsobom. Zmena miesta plnenia podľa tohto bodu nemá vplyv na cenu plnenia dodaného objednávateľovi.

3.2. Plnenie podľa Čl. II bod 2.1. písm. a) dohody bude realizované priebežne, na základe objednávok objednávateľa. Objednávka musí byť zadaná poskytovateľovi písomnou formou, podpísaná za objednávateľa oprávnenou osobou, ktorou je kontaktná osoba objednávateľa vo veciach technických a objednávok. Objednávka sa poskytovateľovi doručuje v elektronickej forme na e-mailovú adresu kontaktnej osoby poskytovateľa oprávnenej konať vo veciach technických a objednávok, ktorej predchádza proces podľa bodu 3.9. tohto článku dohody. Poskytovateľ je povinný bezodkladne e-mailom potvrdiť prevzatie objednávky na e-mailovú adresu kontaktnej osoby objednávateľa vo veciach technických a objednávok. Kontaktné osoby zmluvných strán sú uvedené v Čl. I tejto dohody (ďalej len „kontaktné osoby“).

3.3. Plnenie podľa Čl. II bod 2.1. písm. b) dohody je rozdelené do troch období v zmysle špecifikácie uvedenej v Čl. VI bod 6.1 položka B) tejto dohody a bude realizované na základe objednávky objednávateľa. Objednávka musí byť zadaná poskytovateľovi písomnou formou, podpísaná za objednávateľa oprávnenou osobou, ktorou je kontaktná osoba objednávateľa vo veciach technických a objednávok. Objednávka sa poskytovateľovi doručuje v elektronickej forme na e-mailovú adresu kontaktnej osoby poskytovateľa oprávnenej konať vo veciach technických a objednávok. Poskytovateľ je povinný bezodkladne e-mailom potvrdiť prevzatie objednávky na e-mailovú adresu kontaktnej osoby objednávateľa vo veciach technických a objednávok. 

3.4. Objednávka podľa Čl. II bod 2.1. písm. a) dohody bude obsahovať rozsah objednaného plnenia a termín dodania objednaného plnenia a/alebo harmonogram prác pre príslušnú objednávku, ak v tejto dohode nie je určené inak. Lehota (termín) plnenia môže byť predĺžená len v prípade obojstrannej písomnej dohody zmluvných strán v prípade, ak nastanú nepredvídateľné prekážky plnenia predmetu dohody. Takúto dohodu uzatvárajú štatutárne orgány zmluvných strán písomne, pričom dohoda nemá charakter dodatku k tejto dohode. 

3.5. Poskytovateľ sa zaväzuje dodať objednávateľovi plnenie v termíne určenom v tejto dohode alebo v príslušnej objednávke, resp. podľa stanoveného harmonogramu prác pre príslušnú objednávku a v súlade s ďalšími podmienkami tejto dohody.

3.6. Za riadne dodanie plnenia podľa Čl. II bod 2.1. písm. b) tejto dohody sa považuje odovzdanie licenčného certifikátu pre predplatné produktovej podpory midPoint na základe preberacieho protokolu podpísaného kontaktnými osobami zmluvných strán vrátane aktivácie a sprístupnenia predplatného produktovej podpory midPoint objednávateľovi. Poskytovateľ je povinný na účely odovzdania služieb podľa Čl. II bod 2.1. písm. a) tejto dohody vypracovať písomný preberací protokol podpísaný kontaktnou osobou poskytovateľa. Povinnou súčasťou preberacieho protokolu, ktorého mernou jednotkou je človekodeň, je pracovný výkaz s uvedením spotrebovaných človekodní. Prevzatie služieb potvrdzuje objednávateľ podpisom svojej kontaktnej osoby s potvrdením služieb, ktoré preberá a s uvedením služieb, ktoré ako vadné nepreberá; iba objednávateľom protokolárne prevzaté služby sa považujú za dodané. Pre vylúčenie pochybností platí, že poskytovateľ je oprávnený objednávateľovi fakturovať iba cenu tých služieb, ktoré objednávateľ prevzal v súlade s predchádzajúcou vetou. Zmluvné strany zhodne konštatujú, že vlastnícke právo k hmotnému substrátu, na ktorom je zaznamenaný výsledok poskytnutých služieb, prechádza na objednávateľa momentom podpísania preberacieho protokolu, ktorým prevzal príslušné služby.

3.7. Objednávateľ nie je povinný prevziať také služby, ktoré sú poskytnuté vadne. Služby sú poskytnuté vadne najmä ak:
a)	nie sú poskytnuté v súlade s touto dohodou vrátane jej Prílohy č. 1 a/alebo príslušnou objednávkou,
b)	sú poskytnuté s iným výsledkom, než je špecifikované v tejto dohode vrátane jej Prílohy č. 1 a/alebo príslušnej objednávke, 
c)	výsledok služieb nie je použiteľný na účel vyplývajúci z tejto dohody, a ak taký účel z tejto dohody nevyplýva, tak na účel obvyklý,
d)	výsledok poskytnutých služieb je zaťažený právnymi vadami,
e)	nie sú poskytnuté včas.

3.8. Objednávateľom podpísaný preberací protokol je podkladom pre fakturáciu ceny služieb a povinnou prílohou každej faktúry. Poskytovateľ je oprávnený fakturovať objednávateľovi iba cenu objednávateľom protokolárne prevzatých služieb. Protokolárnemu prevzatiu služieb podľa Čl. II bod 2.1. písm. a) dohody bude predchádzať overenie kvality poskytnutej služby a odovzdaní objednávateľovi všetkých dokladov v slovenskom jazyku, ktoré sú potrebné na prevzatie poskytnutej služby. V prípade ich nesúladu s objednávkou má objednávateľ právo poskytnutú službu odmietnuť.


3.9. Poskytovateľ sa zaväzuje poskytovať rozvojové práce pre systém riadenia identít midPoint spolu s bodmi 3.1. až 3.8. tohto článku aj v súlade s týmito podmienkami:
a) 	objednávateľ poskytovateľovi zadá požiadavku na poskytnutie rozvojových prác pre systém riadenia identít midPoint s opisom plnenia v súlade s Prílohou č. 1 tejto dohody prostredníctvom nástroja Jira Service Desk alebo e-mailom,
b) 	poskytovateľ vypracuje a doručí objednávateľovi na schválenie záväzný položkový rozpočet požadovaných služieb (ďalej len „položkovitý rozpočet“) do 8 hodín (plynú počas prevádzkovej doby stanovenej pre rozvojové práce pre systém riadenia identít midPoint v Prílohe č. 1) od zadania požiadavky podľa písm. a) tohto bodu,
c) 	objednávateľ po schválení položkovitého rozpočtu vystaví objednávku na poskytnutie rozvojových prác pre systém riadenia identít midPoint, v ktorej uvedie opis objednaného plnenia, dátum vystavenia objednávky, podpis kontaktnej osoby objednávateľa a cenu objednaných služieb v súlade so schváleným rozpočtom. Cena objednaných služieb v súlade so schváleným položkovitým rozpočtom je dohodnutá ako cena maximálna, ktorú nie je možné prekročiť. Povinnou prílohou objednávky je schválený položkovitý rozpočet, ako aj príslušná požiadavka podľa písm. a) tohto bodu. Objednávku objednávateľ zašle na e-mailovú adresu kontaktnej osoby poskytovateľa,
d) 	lehota na poskytnutie objednaných služieb je 10 pracovných dní odo dňa potvrdenia objednávky, pokiaľ nie je v príslušnej objednávke uvedený iný termín dodania plnenia.

3.10. Poskytovateľ berie na vedomie, že zadanie požiadavky a/alebo vypracovanie položkovitého rozpočtu, objednávateľa nezaväzuje na vystavenie akejkoľvek objednávky na rozvojové práce pre systém riadenia identít midPoint podľa tejto dohody. 


Čl. IV
Povinnosti poskytovateľa
4.1. Pri plnení záväzkov z tejto dohody je poskytovateľ povinný postupovať s odbornou starostlivosťou, bez zbytočného odkladu oznamovať objednávateľovi všetky skutočnosti súvisiace s plnením predmetu dohody.

4.2. Poskytovateľ je povinný zabezpečiť dodanie objednaného plnenia vo svojom mene a na svoje náklady, pričom zodpovedá za to, že dodané plnenie nebude v rozpore s technickými normami a všeobecne záväznými právnymi predpismi platnými v Slovenskej republike a touto dohodou, že ho dodá v potrebnej kvalite, v špecifikácii určenej Prílohou č. 1, v požadovanom čase a v požadovanom rozsahu, za podmienok podľa tejto dohody,  Prílohy č. 1 a príslušnej objednávky. Objednávateľ nie je povinný plnenie poskytnuté na základe tejto dohody prevziať a zaplatiť, ak bude mať dodané plnenie vady.

4.3. Poskytovateľ je povinný bezodkladne e-mailom informovať objednávateľa o trvalých alebo prechodných zmenách kontaktných osôb uvedených v Čl. I tejto dohody.

4.4. Poskytovateľ vyhlasuje, že má všetky technické a finančné prostriedky, oprávnenia a personálne kapacity potrebné na riadne splnenie záväzkov prijatých v tejto dohode a Prílohy č. 1. Preukázanie nepravdivosti niektorého z vyhlásení obsiahnutého v tomto bode, spočívajúcej v nedostatku oprávnení, nemá za následok zánik povinnosti poskytovateľa získať chýbajúce oprávnenie bez zbytočného odkladu, resp. bez zbytočného odkladu zabezpečiť dostatočné prostriedky, či kapacity na riadne splnenie záväzkov vyplývajúcich z tejto dohody.

4.5. Na účel preukázania pravdivosti tvrdenia podľa bodu 4.4. tohto článku dohody sa poskytovateľ zaväzuje do 5 pracovných dní odo dňa nadobudnutia účinnosti tejto dohody zdokladovať a preukázať objednávateľovi preukazujúce skutočnosti podľa bodu 4.4. tohto článku dohody v listinnej podobe. Ak poskytovateľ predkladal potvrdenia podľa tohto bodu vo verejnom obstarávaní, táto povinnosť sa považuje za splnenú momentom predloženia takého potvrdenia vo verejnom obstarávaní.

4.6. Poskytovateľ je povinný pri plnení predmetu tejto dohody konať tak, aby všetky výsledky poskytnutých služieb boli poskytnuté bez právnych vád, neboli výsledkom porušenia platných právnych predpisov a ich používanie objednávateľom v súlade s licenciou podľa Čl. XI tejto dohody, a na účely vyplývajúce z tejto dohody vrátane jej príloh nezakladalo porušenie platných právnych predpisov.


Čl. V
Povinnosti objednávateľa
5.1. Objednávateľ je povinný poskytnúť poskytovateľovi včas súčinnosť, ktorú od neho možno spravodlivo požadovať, potrebnú na riadne a včasné plnenie predmetu dohody. Objednávateľ je tiež povinný včas oznamovať poskytovateľovi všetky skutočnosti majúce pre plnenie tejto dohody zásadný význam.

5.2. Objednávateľ je povinný bezodkladne e-mailom informovať poskytovateľa o trvalých alebo prechodných zmenách kontaktných osôb uvedených v Čl. I bod 1. tejto dohody.

Čl. VI  
Cena predmetu dohody
6.1. Zmluvné strany si dohodli nasledovné jednotkové ceny za poskytnuté plnenie podľa Čl. II bod 2.1. dohody:

	Položka číslo
	Názov 
	

Merná
jednotka (MJ)
	Predpokladaný počet MJ
	Cena za 1 MJ v € bez DPH
	Cena spolu v € bez DPH pri predpokladanom počte MJ 
	
Cena spolu v € s DPH pri predpokladanom počte MJ 

	A)
	Rozvojové práce pre systém riadenia identít midPoint
(Čl. II bod 2.1. písm. a) dohody)
	

                     MD
	700
	
	
	



	Položka číslo
	Názov 
	Predpokladaný počet za I. obdobie 1-12 mesiacov
	Cena v EUR bez DPH za I. obdobie 1-12 mesiacov 
	Predpokladaný počet za II. obdobie 13-24 mesiacov
	Cena v EUR bez DPH za II. obdobie 13-24 mesiacov 
	Predpokladaný počet za III. obdobie 25-36 mesiacov
	Cena v EUR bez DPH  za III. obdobie 25-36 mesiacov 
	Cena spolu v EUR bez DPH  za obdobie 36 mesiacov
	Cena spolu v EUR s DPH  za obdobie 36 mesiacov

	B) 
	Predplatné na produktovú podporu midPoint na obdobie 36 mesiacov (Čl. II bod 2.1. písm. b) dohody)
	12
	
	12
	
	12
	
	
	





Celková cena plnenia
	Položka číslo 
	Názov 
	Cena spolu v EUR bez DPH  
	Cena spolu v EUR s DPH

	A)
	Rozvojové práce pre systém riadenia identít midPoint
	
	

	B)
	Predplatné na produktovú podporu midPoint na obdobie 36 mesiacov 
	
	

	Celková cena spolu
	
	



(V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH.)
Zmluvné strany používajú vo vzťahu k službám mernú jednotku „človekodeň“. Jeden človekodeň (“MD“) je základná časová jednotka pre vykazovanie prácnosti služieb, a zodpovedá 8 hodinám pracovného času, poskytnutého jedným pracovníkom poskytovateľa (každá fyzická osoba podieľajúca sa na poskytovaní služieb na strane poskytovateľa) objednávateľovi pri poskytovaní služieb, pričom najmenšia účtovateľná jednotka je 0,5 MD (4 hodiny).

6.2. Jednotkové ceny za plnenie podľa tejto dohody uvedené v bode 6.1. tohto článku sú zhodné s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa spojené s riadnym plnením dohody vrátane dopravy. Jednotkové ceny sú stanovené dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení  neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov, a sú dohodnuté ako ceny maximálne.

6.3. Objednávateľ si vyhradzuje právo meniť rozsah objednávaných služieb, avšak maximálne do  výšky celkovej ceny za plnenie predmetu dohody uvedenej v bode 6.4. tohto článku. Jednotlivé plnenia podľa tejto dohody budú zmluvné strany realizovať na základe samostatných objednávok vystavených objednávateľom. Objednávateľ nie je povinný objednať celý rozsah plnenia podľa tejto dohody, t. j. nie je povinný si objednať žiadne plnenie podľa tejto dohody. Rozsah objednávok je výlučne na rozhodnutí objednávateľa; objednávateľ nie je povinný vystaviť ani jednu objednávku na plnenie podľa tejto dohody.

6.4. Celková cena za plnenie predmetu dohody podľa Čl. II bod 2.1. písm. a) a b) v spojení s bodom 6.1. tohto článku dohody nemôže presiahnuť sumu (finančný limit):
Cena.............. eur bez DPH (slovom .................. eur ...................... centov) 
Sadzba DPH vo výške ......%
Cena .................... eur vrátane DPH (slovom ................ eur .................. centov)
(V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH.)

Celková cena je suma maximálna a zahŕňa všetky náklady a výdavky poskytovateľa, ktoré mu vzniknú v súvislosti s riadnym a včasným plnením dohody. Celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi na základe objednávok, vyhotovených v súlade s touto dohodou. Objednávka bude vystavená v závislosti od podmienok, potrieb a strategických rozhodnutí objednávateľa. Objednávateľ nie je povinný vyčerpať celú celkovú cenu uvedenú v tomto bode. 

6.5. Ak sa poskytovateľ, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, jednotkové ceny uvedené v bode 6.1. tohto článku ako aj celková cena uvedená v bode 6.4. tohto článku sa budú považovať za cenu vrátane DPH, a to od vzniku povinnosti poskytovateľa odvádzať DPH.

6.6. DPH za plnenie predmetu dohody bude poskytovateľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto dohode, ale poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.

6.7. Ak je poskytovateľ tuzemským platiteľom DPH, cena za plnenie bude uhradená iba na bankový účet, ktorý je zverejnený v zozname bankových účtov zverejnenom na webovom sídle Finančného riaditeľstva Slovenskej republiky. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), objednávateľ je oprávnený postupovať v zmysle ustanovenia § 69c ods. 1 zákona č. 222/2004 Z. z., t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, pričom objednávateľ nie je v omeškaní, ak z tohto dôvodu neplní, čo mu ukladá dohoda. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.


Čl. VII
Platobné podmienky
7.1. Poskytovateľ je oprávnený fakturovať cenu za plnenie v zmysle Čl. VI tejto dohody po jeho riadnom dodaní a prevzatí objednávateľom v súlade s príslušnou objednávkou.

7.2. Faktúru za plnenie predmetu dohody na základe objednávky je poskytovateľ oprávnený vystaviť až momentom prevzatia poskytnutého plnenia a podpísania preberacieho protokolu kontaktnou osobou objednávateľa podľa Čl. III bod 3.6. tejto dohody; objednávateľom podpísaný preberací protokol je v súlade s Čl. III bodom 3.8. tejto dohody podkladom pre fakturáciu ceny objednávateľom prevzatých služieb a povinnou prílohou faktúry. 

7.3. Poskytovateľ je povinný vyhotoviť faktúru najneskôr do piateho pracovného dňa mesiaca, nasledujúceho po dni poskytnutia plnenia a bezodkladne ju doručiť objednávateľovi elektronicky na e-mailovú adresu objednávateľa fakturyPC@vszp.sk. vo formáte PDF. Splatnosť faktúry je 30 kalendárnych dní odo dňa jej preukázateľného doručenia objednávateľovi. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa. Pokiaľ posledný deň lehoty splatnosti pripadne na sobotu a alebo deň pracovného pokoja podľa slovenských právnych predpisov, ako deň splatnosti peňažného záväzku sa bude považovať za rovnako dohodnutých cenových a platobných podmienok prvý nasledujúci pracovný deň.

7.4. Faktúra musí byť vystavená v súlade s platnými právnymi predpismi a touto dohodou. V prípade, že poskytovateľ predloží objednávateľovi nesprávnu alebo neúplnú faktúru, je objednávateľ oprávnený mu ju vrátiť s písomným uvedením dôvodu vrátenia, pričom dňom vrátenia nesprávnej alebo neúplnej faktúry objednávateľom prestane plynúť lehota splatnosti tejto faktúry. Poskytovateľ je povinný, po doručení vrátenej nesprávnej alebo neúplnej faktúry, doručiť opravenú alebo doplnenú faktúru. Nová lehota splatnosti začne plynúť odo dňa jej preukázateľného doručenia objednávateľovi.

7.5 Zmluvné strany sa dohodli, že počnúc dňom 1.1.2027 sa fakturácia plnení podľa tejto dohody, ak sa na ne vzťahuje zákon č. 222/2004 Z. z. o dani z pridanej hodnoty v z. n. p., bude uskutočňovať výlučne formou elektronickej faktúry prostredníctvom medzinárodnej siete Peppol v štruktúrovanom formáte XML (v súlade s európskou normou EN 16931 a Peppol BIS Billing 3.0). Objednávateľ sa zaväzuje tieto faktúry v sieti podľa predchádzajúcej vety prijímať na svojom Peppol ID: 0245:SK2022027040. Faktúra doručená iným spôsobom po spustení služby doručovania faktúr prostredníctvom siete Peppol (napr. poštou alebo e-mailom v PDF) sa nebude považovať za riadne doručenú, a teda doručením faktúry podľa tejto vety nezačína plynúť lehota splatnosti.

7.6. Poskytovateľ dáva objednávateľovi súhlas na jednostranné započítanie akýchkoľvek splatných aj nesplatných pohľadávok objednávateľa voči všetkým splatným aj nesplatným pohľadávkam  poskytovateľa (vrátane nároku objednávateľa z titulu zmluvných pokút voči poskytovateľovi). Poskytovateľ nie je oprávnený započítať svoje pohľadávky voči pohľadávkam objednávateľa, bez jeho predchádzajúceho písomného súhlasu.


Čl. VIII 
Osobitné ustanovenia
8.1. Osobné údaje kontaktných osôb a osôb podieľajúcich sa na plnení predmetu tejto dohody budú spracúvané na účely plnenia tejto dohody, pričom obe zmluvné strany vyhlasujú, že sú oprávnené tieto osobné údaje poskytnúť druhej zmluvnej strane. Poskytovateľ berie na vedomie, že v rámci plnenia tejto dohody získa on alebo jeho zamestnanci, či zmluvní partneri prístup k osobným údajom fyzických osôb. Podmienky spracúvania osobných údajov, práva a povinnosti zmluvných strán pri spracúvaní osobných údajov sú špecifikované v  prílohe č. 4 tejto dohody.
8.2. Poskytovateľ berie na vedomie, že v rámci plnenia tejto dohody získa alebo môže získať on alebo jeho zamestnanci, či zmluvní partneri prístup k dôverným informáciám objednávateľa alebo tretích osôb.
8.3. V súvislosti s realizáciou predmetu dohody si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením predmetu tejto dohody. 

8.4. Za dôverné informácie sa podľa tejto dohody považujú osobné údaje, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu. 

8.5. Zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie. 

8.6. Zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov. 

8.7. Zmluvné strany sa zaväzujú, že kedykoľvek na základe žiadosti druhej zmluvnej strany preukázateľne zlikvidujú všetky písomnosti (vrátane písomností v elektronickej podobe) ňou alebo osobami na jej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou. 

8.8. Zmluvné strany sa zaväzujú, že bez písomného súhlasu druhej zmluvnej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „oprávnené osoby“), ktoré s nimi potrebujú byť oboznámené, aby mohol byť plnený predmet dohody. 

8.9. Zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany. 

8.10. Poskytovateľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení predmetu tejto dohody, o podstate dôvernej informácie v zmysle tejto dohody a príslušných právnych predpisov a nevyhnutnosti ich utajenia v súlade s touto dohodou. Splnenie tejto povinnosti je poskytovateľ povinný preukázať, ak ho o to objednávateľ požiada. 

8.11. Povinnosť mlčanlivosti sa nevzťahuje na informácie,
a) ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto dohody,
b) ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
c) ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
d) ktorých zverejnenie je vyžadované všeobecne záväzným právnym predpisom alebo nariadené rozhodnutím súdu, prokuratúry alebo iného oprávneného orgánu verejnej moci,
e) na ktorých poskytnutie tretej strane dala poskytujúca strana strane prijímajúcej vopred písomný súhlas.

8.12. Poskytovateľ je oprávnený plniť predmet tejto dohody aj prostredníctvom subdodávateľov, ktorí musia spĺňať podmienky pre plnenie predmetu dohody, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu dohody prostredníctvom subdodávateľov zodpovedá poskytovateľ objednávateľovi tak, ako keby plnil predmet dohody sám. Objednávateľ je oprávnený od tejto dohody odstúpiť, ak zistí, že poskytovateľ zabezpečuje plnenie predmetu dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 2 tejto dohody.

8.13. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu dohody, resp. sa zmení niektorý zo subdodávateľov počas plnenia tejto dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k dohode. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu dohody. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20% z celkovej ceny za celý predmet plnenia podľa Čl. VI bod 6.4. tejto dohody bez DPH. Objednávateľ je oprávnený zmluvnú pokutu započítať voči akýmkoľvek splatným i nesplatným pohľadávkam poskytovateľa. Objednávateľ je oprávnený dohodnutú zmluvnú pokutu podľa tohto bodu vyúčtovať poskytovateľovi aj po poskytnutí plnenia, ak dodatočne zistí, že poskytovateľ porušil záväzok podľa tohto bodu.

8.14. Poskytovateľ a jeho subdodávatelia podieľajúci sa na plnení predmetu tejto dohody, ak sa na nich taká zákonná povinnosť vzťahuje, sú  v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) povinní byť zapísaní v registri partnerov verejného sektora aspoň po dobu trvania tejto dohody; za splnenie povinnosti subdodávateľov podľa tohto bodu zodpovedá objednávateľovi poskytovateľ.

8.15. Poskytovateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

8.16. Poskytovateľ sa zaväzuje poskytovať objednávateľovi služby prostredníctvom osôb, uvedených v prílohe č. 3 tejto dohody „Zoznam expertov“. V prípade potreby zmeny experta v priebehu plnenia tejto dohody, musí byť táto zmena odsúhlasená oboma zmluvnými stranami formou písomného dodatku k tejto dohode. O každom zámere na zmenu experta je poskytovateľ povinný bezodkladne písomne informovať objednávateľa, pričom je povinný zároveň predložiť objednávateľovi čestné vyhlásenie, že expert, ktorého sa zmena týka, spĺňa podmienky účasti, ktoré spĺňal nahrádzaný expert vo verejnom obstarávaní. Ak poskytovateľ tento záväzok nedodrží, považuje sa to za závažné porušenie dohody a objednávateľ je oprávnený uplatniť si u poskytovateľa zmluvnú pokutu vo výške 20% z ceny objednávky, ktorá bola plnená aj prostredníctvom nahrádzaného experta.


Čl. IX
Náhrada škody a sankcie
9.1. Objednávateľ má právo v prípade omeškania poskytovateľa s dodaním objednaného plnenia v zmysle Čl. III bod 3.4. tejto dohody a príslušnej objednávky uplatniť si voči poskytovateľovi zmluvnú pokutu vo výške 250 eur za každý aj začatý deň omeškania. 

9.2. V prípade omeškania objednávateľa so splnením svojho záväzku zaplatiť cenu podľa Čl. VI a VII tejto dohody, je poskytovateľ oprávnený požadovať od objednávateľa úrok z omeškania v zmysle zákona č. 513/1991 Zb. Obchodný zákonník v znení neskorších predpisov.

9.3. V prípade ak poskytovateľ nebude z akýchkoľvek dôvodov schopný dodať objednané plnenie, objednávateľ je oprávnený uplatniť si voči poskytovateľovi zmluvnú pokutu vo výške 10% z celkovej ceny za plnenie podľa tejto dohody vrátane DPH uvedenej v Čl. VI bod 6.4. tejto dohody. Ak poskytovateľ nedodá omeškané plnenie v špecifikácii podľa tejto dohody, najmä Prílohy č. 1 a príslušnej objednávky ani po poskytnutí primeranej dodatočnej lehoty na plnenie, má sa za preukázané, že nie je schopný dodať objednané plnenie.

9.4. Ak poskytovateľ poruší ktorúkoľvek svoju zmluvnú povinnosť, súvisiacu s ochranou osobných údajov a dôverných informácií, uvedenú v Čl. VIII a prílohe č. 4 tejto dohody, vznikne objednávateľovi právo uplatniť si u poskytovateľa zmluvnú pokutu v sume 1000 eur za každý jednotlivý prípad porušenia takej povinnosti.

9.5.	Ak poskytovateľ poruší ktorúkoľvek svoju zmluvnú povinnosť uvedenú v Čl. 8 bode 8.2 prílohy č. 5 tejto dohody, vznikne objednávateľovi právo uplatniť si u poskytovateľa zmluvnú pokutu v sume 1000 eur za každý jednotlivý prípad porušenia takej povinnosti.  

9.6. Ak poskytovateľ poruší inú svoju zmluvnú povinnosť, než sú povinnosti uvedené v bodoch 9.1., 9.3. až 9.5. tohto článku, vznikne objednávateľovi právo na zmluvnú pokutu v sume 200 eur
a)	za každý aj začatý deň omeškania so splnením takej povinnosti poskytovateľa v prípade, ak je pre splnenie danej povinnosti termín určený s presnosťou na dni alebo lehota určená v dňoch,
b)	za každú aj začatú hodinu omeškania so splnením takej povinnosti poskytovateľa v prípade, ak je pre splnenie danej povinnosti termín určený s presnosťou na hodiny alebo lehota určená v hodinách,
c) 	za každé také porušenie zmluvnej povinnosti poskytovateľa, ak pre jej splnenie nie je určený termín ani lehota, 

a súčasne touto dohodou nie je pre také porušenie určená iná zmluvná pokuta.

9.7. Uplatnením ktorejkoľvek zmluvnej pokuty alebo úroku z omeškania v zmysle tejto dohody nie je dotknuté právo poškodenej zmluvnej strany na náhradu vzniknutej škody v celom rozsahu ani právo na uplatnenie ďalšej zmluvnej pokuty podľa tejto dohody. Objednávateľ môže uplatňovať náhradu škody, zmluvné pokuty a sankcie kumulatívne. 

9.8. Objednávateľ je oprávnený poskytovateľovi samostatne fakturovať zmluvnú pokutu, úrok z omeškania i vzniknutú škodu. Poskytovateľ je povinný faktúru uhradiť do 21 dní od jej doručenia.

9.9 Poskytovateľ v právnej pozícii sprostredkovateľa podľa prílohy č. 4 tejto dohody zodpovedá za škodu spôsobenú spracúvaním osobných údajov, ak neboli splnené povinnosti, ktoré sa právnymi predpismi o ochrane osobných údajov, alebo touto dohodou ukladajú výslovne poskytovateľovi ako sprostredkovateľovi, alebo ak konal nad rámec alebo v rozpore s pokynmi objednávateľa v právnej pozícii prevádzkovateľa podľa prílohy č. 4 tejto dohody. Ak poskytovateľ ako sprostredkovateľ zapojil ďalšieho sprostredkovateľa a tento ďalší sprostredkovateľ nesplní svoje povinnosti týkajúce sa ochrany osobných údajov, za škodu zodpovedajú objednávateľovi spoločne a nerozdielne.

9.10. Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12 písm. f) až j) zákona č. 222/2004 Z. z.
9.11. Objednávateľ má právo aj na náhradu škody, ktorá mu preukázateľne vznikla nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa i trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
9.12. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom alebo z dôvodu dlžného poistného na zdravotné poistenie.

9.13. Objednávateľ je oprávnený uplatniť si náhradu škody, zmluvné pokuty a sankcie kedykoľvek v priebehu plnenia predmetu dohody, ako aj po zániku tejto dohody v prípade, ak porušenie zmluvných podmienok stanovených touto dohodou zistí po zániku tohto zmluvného vzťahu. Objednávateľ je oprávnený  jednostranne započítať voči poskytovateľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto dohody. 

9.14. Poskytovateľ nie je oprávnený bez súhlasu objednávateľa jednostranne započítať akékoľvek svoje pohľadávky voči objednávateľovi s pohľadávkami objednávateľa vyplývajúcimi z tejto dohody.

9.15. Ak nie je splnená povinnosť podľa § 11 ods. 2 zákona o registri partnerov verejného sektora alebo ak je partner verejného sektora v omeškaní so splnením povinnosti podľa § 10 ods. 2 tretej vety zákona o registri partnerov verejného sektora, nie je objednávateľ v omeškaní, ak z tohto dôvodu neplní, čo mu ukladá dohoda.

9.16. Poskytovateľ vyhlasuje, že spĺňa podmienky v súlade s § 11 ods. 1 zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od dohody odstúpiť, a poskytovateľ je povinný nahradiť objednávateľovi škodu, ktorá mu tým vznikla.

9.17. Ak objednávateľ nevyužije zákonné právo v prípadoch uvedených v zákone o registri partnerov verejného sektora, a to odstúpiť od tejto dohody v zmysle § 15 ods. 1 zákona o registri partnerov verejného sektora, má objednávateľ právo na zaplatenie sankcie od poskytovateľa vo výške 5% z celkovej ceny bez DPH uvedenej v Čl. VI bod 6.4. tejto dohody.
Čl. X
Zodpovednosť za vady, záruka
10.1. Poskytovateľ zodpovedá za to, že objednané plnenie bude dodané v súlade s podmienkami podľa tejto dohody vrátane jej príloh, príslušnou objednávkou a všeobecne záväznými predpismi a technickými normami a že služby poskytnuté na základe tejto dohody budú mať vlastnosti a funkcionalitu požadovanú objednávateľom a ich poskytnutím nebude ohrozená prevádzka systému riadenia identít midPoint.

10.2. V prípade, ak majú poskytnuté služby ku dňu ich prevzatia objednávateľom vady, tieto sa delia do nasledovných skupín:
a) za zásadné vady sa považuje, ak sa výsledok poskytnutých služieb alebo primárne časti vytvoreného výsledku nedajú využívať pre pôvodne plánovaný účel definovaný v dohode alebo spôsobujú nepoužiteľnosť systému riadenia identít midPoint na stanovený účel;
b) o menej zásadné vady ide v prípadoch, ak je funkcia a plánovaná použiteľnosť poskytnutých služieb odlišná od špecifikácie a požiadaviek podľa tejto dohody, avšak nie je podstatne ovplyvňované pôvodne plánované použitie vytvoreného výsledku. Menej zásadné vady poskytovateľ odstráni úpravou.

Výskyt menej zásadných vád nebráni prevzatiu služieb. Poskytovateľ sa zaväzuje menej zásadné
vady odstrániť v lehote dohodnutej oboma zmluvnými stranami, a to úpravou alebo zmenou verzie
v zmysle dodatočného zlepšenia.

V prípade výskytu zásadných vád k prevzatiu služieb nedochádza a zmluvné strany sa zaväzujú
určiť ďalší postup vzájomnou dohodou.

10.3. V prípade, že plnenie bude dodané s vadami, aj keď sa vada stane zjavnou až po prevzatí služieb, objednávateľ je oprávnený uplatniť si u poskytovateľa nároky z vád plnenia.

[bookmark: _Hlk199945878]10.4. Objednávateľ je povinný písomne reklamovať prípadné vady dodaného plnenia poskytovateľovi do 7 dní po ich zistení. Oznámenie o vadách dodaného plnenia musí obsahovať: a) číslo dohody/objednávky, b) popis vady alebo popis spôsobu, akým sa vada prejavuje.

10.5. Poskytovateľ je povinný v prípade reklamácie zabezpečiť odstránenie vád bezodplatne, bez zbytočného odkladu, najneskôr však v lehote 14 dní odo dňa doručenia reklamácie, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád poskytovateľ.  

10.6. V prípade preukázateľne neodstrániteľnej vady dodanej položky plnenia sa poskytovateľ zaväzuje dodať objednávateľovi náhradnú položku plnenia zodpovedajúcej špecifikácie.

10.7. Ak sa poskytovateľ dostane do omeškania s odstránením vád, objednávateľ je oprávnený zabezpečiť ich odstránenie sám alebo prostredníctvom tretej osoby. Náklady, ktoré objednávateľovi vzniknú v súvislosti s odstraňovaním vád, si je objednávateľ oprávnený uplatniť u poskytovateľa.

10.8. Poskytovateľ zodpovedá za to, že poskytnuté služby sú ku dňu podpisu preberacieho protokolu a počas záručnej doby bez vád.

10.9. Záručná doba na služby dodané poskytovateľom, je 24 (dvadsaťštyri) mesiacov odo dňa podpisu preberacieho protokolu. 

10.10. Poskytovateľ zaručuje, že poskytnuté služby v čase ich poskytnutia/odovzdania nemajú vecné a právne vady, predovšetkým nie sú zaťažené právami tretích osôb z autorského alebo iného práva duševného vlastníctva.

10.11. Nároky z vád sa nedotýkajú nároku na náhradu škody a nároku na zmluvnú pokutu.


[bookmark: _Hlk199947340]Čl. XI
Vysporiadanie autorských práv
11.1. Objednávateľ vyhlasuje, že je vykonávateľom autorských práv k systému riadenia identít midPoint, vrátane zmien, úprav a prispôsobeniam systému riadenia identít midPoint a ako vykonávateľ autorských práv udeľuje poskytovateľovi súhlas na jeho použitie výlučne len v rozsahu nevyhnutnom pre dosiahnutie účelu podľa tejto dohody na obdobie platnosti a účinnosti dohody.

11.2. Výsledky poskytnutia služieb podľa tejto dohody, ktorých vytvorenie bolo zabezpečené špecificky na účely plnenia tejto dohody, môžu mať povahu autorského diela v zmysle zákona č. 185/2015 Z. z. Autorský zákon v znení neskorších predpisov (ďalej len „Autorský zákon“). Autorským dielom sa na účely tejto dohody rozumejú najmä počítačové programy vrátane ich všetkých súčastí, databázy, súvisiaca dokumentácia, alebo akéhokoľvek iné autorské dielo vytvorené poskytovateľom spĺňajúce znaky autorského diela (ďalej len ako „autorské dielo“).

11.3. Zmluvné strany sa dohodli, že ak výsledkom plnenia predmetu dohody zo strany poskytovateľa bude autorské dielo platí, že odovzdaním autorského diela, a to či už protokolárnym alebo faktickým, udeľuje poskytovateľ objednávateľovi súhlas podľa ustanovenia § 65 a nasl. Autorského zákona na akékoľvek použitie takého autorského diela ako celku i jeho jednotlivých častí všetkými známymi spôsobmi, čo pre zamedzenie pochybností zahŕňa právo jeho kopírovania, spracovania, dokončenia, vytvárania výňatkov, skracovania, predlžovania, prekladania, prispôsobovania, modifikovania, upravovania, distribuovania, publikovania a začleňovania do iných diel ako aj na dekompiláciu a na všetky ďalšie spôsoby použitia autorského diela uvedené v ustanovení § 19 Autorského zákon (ďalej ako „licencia“), a to ako objednávateľom osobne, tak aj osobami ním poverenými s tým, že licencia zahŕňa aj výslovný súhlas na udelenie sublicencie na používanie autorského diela pre akékoľvek tretie osoby, či na postúpenie licencie na tretie osoby verejnej správy. Licencia je výhradná, udelená v neobmedzenom vecnom, časovom a územnom rozsahu, na celú dobu trvania autorskoprávnej ochrany autorského diela v zmysle príslušných ustanovení Autorského zákona. Licencia sa poskytuje bezodplatne. Licenciu nie je možné vypovedať. Objednávateľ nie je povinný licenciu využiť.

11.4. Pri protokolárnom či faktickom odovzdaní plnenia, ktorého súčasťou je databáza podľa § 135 Autorského zákona, poskytovateľ ako zhotoviteľ databázy bezodplatne prevádza na objednávateľa všetky svoje výhradné práva zhotoviteľa databázy podľa § 135 ods. 1 Autorského zákona a objednávateľ takto práva zhotoviteľa databázy prijíma.

11.5. Ak pri poskytovaní plnenia podľa tejto dohody príde spoločnou činnosťou zamestnancov poskytovateľa a zamestnancov objednávateľa k vytvoreniu spoločného diela podľa § 92 Autorského zákona, zmluvné strany sa dohodli, že v takom prípade vykonáva majetkové práva autora objednávateľ.

11.6. Poskytovateľ vyhlasuje, že je oprávnený udeliť licenciu k dielu v rozsahu špecifikovanom touto dohodou. V prípade, ak si akákoľvek tretia osoba, vrátane zamestnancov poskytovateľa a/alebo subdodávateľov, uplatní u objednávateľa akýkoľvek nárok proti objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým poskytovateľom podľa tejto dohody, poskytovateľ sa zaväzuje: 
a)	bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených poskytovateľom, subdodávateľom alebo tretími osobami pre objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti; a
b)	poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
c)	nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

11.7. Objednávateľ sa však zaväzuje, že o každom nároku vznesenom takou treťou osobou v zmysle predchádzajúcich ustanovení bude bez zbytočného odkladu informovať poskytovateľa, bude v súvislosti s takým nárokom postupovať podľa primeraných pokynov poskytovateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo. Objednávateľ je oprávnený poskytovateľovi vystaviť a po potrebnú dobu udržiavať v platnosti prevoditeľnú plnú moc potrebnú na to, aby sa poskytovateľ mohol za objednávateľa účinne takému nároku brániť a s takou treťou osobou o urovnaní sporu rokovať, a aj inak postupovať tak, ako je to potrebné v záujme ochrany práv oboch strán.

11.8. Na účely riadneho užívania autorského diela v súlade s bodom 11.3. tohto článku, sa poskytovateľ zaväzuje bezodplatne dodať objednávateľovi všetky a úplné komentované zdrojové kódy k autorskému dielu, zodpovedajúce úpravám autorského diela vykonaným na základe tejto dohody ku dňu dodania autorského diela objednávateľovi. Zdrojové kódy autorského diela sa poskytovateľ zaväzuje dodávať objednávateľovi na jeho písomnú žiadosť, a to vždy do 15 dní po doručení takejto žiadosti objednávateľa poskytovateľovi. O odovzdaní požadovaných zdrojových kódov objednávateľovi spíšu zmluvné strany preberací protokol.

11.9. Ustanovenia tohto článku dohody zotrvajú v platnosti a účinnosti aj po zániku tejto dohody, a to bez časového obmedzenia.


Čl. XII
Osobitné protikorupčné ustanovenia
12.1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy. 

12.2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom objednávateľa, verejne dostupným na webovom sídle objednávateľa .

12.3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.

12.4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto dohody odstúpiť.

12.5. Zmluvné strany sa zaväzujú dodržiavať apolitickosť vo vzájomnom postupe pri uzatváraní dohody a základné morálne a etické hodnoty ustanovené v obsahu Etického kódexu objednávateľa. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto dohody odstúpiť.


Čl. XIII
Doručovanie
13.1. Zmluvné strany sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom, pokiaľ nie je uvedené v tejto dohode inak. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.

13.2. Písomnosti doručované poštou a kuriérskou službou sa doručujú na adresu sídla zmluvných strán uvedenú v Čl. I tejto dohody, na ich dodatočne písomne oznámenú adresu podľa bodu 13.1. tohto článku alebo na adresu zmluvnej strany evidovanú ako aktuálnu v Obchodnom alebo inom registri vedenom subjektom verejnej správy.

13.3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronicky doručovaných faktúr, sa písomnosti doručované prostredníctvom e-mailu, považujú za doručené nasledujúci pracovný deň po ich odoslaní na e-mailovú adresu druhej zmluvnej strany.

13.4. Na doručovanie písomností týkajúcich sa vzniku, zmeny alebo zániku tejto dohody alebo akéhokoľvek porušenia tejto dohody sa nepoužije e-mail; písomnosti podľa tohto bodu sa doručujú v súlade s bodom 13.2. tohto článku.


Čl. XIV 
Ukončenie dohody
14.1. Táto dohoda zaniká uplynutím dohodnutej doby jej platnosti a účinnosti podľa Čl. XV bod 15.1. tejto dohody; alebo vyčerpaním celkovej ceny podľa Čl. VI bod 6.4. tejto dohody podľa toho, ktorá skutočnosť nastane skôr. 

14.2. Túto dohodu je možné ukončiť:
a) písomnou dohodou zmluvných strán,
b) odstúpením od tejto dohody podľa § 344 a nasl. Obchodného zákonníka, 
c) písomnou výpoveďou zo strany objednávateľa s 1-mesačnou výpovednou lehotou, a to aj bez uvedenia dôvodu. Výpovedná  lehota začína plynúť prvým dňom kalendárneho mesiaca nasledujúceho po mesiaci, v ktorom bola doručená písomná výpoveď druhej zmluvnej strane.

14.3. Odstúpenie od tejto dohody musí byť druhej zmluvnej strane doručené v listinnej podobe a musí byť v ňom uvedený dôvod odstúpenia.

14.4. Objednávateľ je oprávnený odstúpiť od tejto dohody v prípade, ak sa poskytovateľ stane dlžníkom poistného na zdravotné poistenie voči objednávateľovi.

14.5. V prípade, že po podpise tejto dohody dôjde k zmene skutočností, na základe ktorých si objednávateľ vykonanie predmetu tejto dohody dohodol (zmena v legislatíve) môže objednávateľ od tejto dohody odstúpiť, pričom je povinný túto skutočnosť bez zbytočného odkladu oznámiť písomne poskytovateľovi.

14.6. V prípade preukázania, že poskytovateľ nie je schopný plniť predmet dohody alebo ho nie je schopný naplniť v stanovenej špecifikácii podľa tejto dohody, najmä Prílohy č. 1 a príslušnej objednávky alebo v stanovených lehotách, objednávateľ má právo odstúpiť od tejto dohody. Ak poskytovateľ riadne nedodá objednané plnenie, a to ani v primeranej objednávateľom určenej dodatočnej lehote, považuje sa za preukázané, že poskytovateľ nie je schopný riadne plniť predmet dohody. 
 
14.7. Objednávateľ je oprávnený odstúpiť od tejto dohody, ak poskytovateľovi bol uložený jeden, alebo viacero trestov uvedených v § 10 zákona č. 91/2016 Z. z. o trestnej zodpovednosti právnických osôb a zmene a doplnení niektorých zákonov v znení neskorších predpisov. 

14.8. Objednávateľ má právo odstúpiť od tejto dohody:
a) dňom právoplatného rozhodnutia registrujúceho orgánu o  výmaze podľa § 12 zákona o registri partnerov verejného sektora,
b) dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora,
c) v prípade podstatného porušenia tejto dohody zo strany poskytovateľa,
d) ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
e) ak subdodávatelia, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora,
f) ak dôjde k výmazu partnera verejného sektora na návrh oprávnenej osoby počas trvania dohody.


Čl. XV
Záverečné ustanovenia
15.1. Táto dohoda sa uzatvára na dobu určitú 36 mesiacov od nadobudnutia jej účinnosti, alebo do vyčerpania maximálnej celkovej ceny plnenia určenej v Čl. VI bod 6.4. tejto dohody, podľa toho, ktorá skutočnosť nastane skôr.

15.2. Táto dohoda nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občianskeho  zákonníka v znení neskorších predpisov.

15.3. Túto dohodu je možné meniť alebo doplniť len formou očíslovaných písomných dodatkov podpísaných obidvoma zmluvnými stranami, v súlade s § 18 zákona o verejnom obstarávaní a ďalšími platnými právnymi predpismi.

15.4. Text tejto dohody, vrátane jej príloh a účtovné doklady a ich prílohy budú zhotovené  v slovenskom jazyku. Písomnosti a komunikácia medzi zmluvnými stranami týkajúca sa tejto dohody bude prebiehať v slovenskom jazyku.

15.5. Vzťahy medzi obidvoma zmluvnými stranami výslovne neupravené v tejto dohode sa riadia príslušnými ustanoveniami Obchodného zákonníka a  príslušnými právnymi predpismi platnými v Slovenskej republike.   

15.6. Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto dohody sa budú riadiť právnym poriadkom Slovenskej republiky a na riešenie prípadných sporov je príslušný slovenský súd.

15.7. Táto dohoda je vyhotovená v 3 rovnopisoch, z ktorých po jej podpísaní obdrží poskytovateľ 1 vyhotovenie a objednávateľ 2 vyhotovenia. 

15.8. Neoddeliteľnou súčasťou tejto dohody sú nasledovné prílohy: 

a) Príloha č. 1 – Technická špecifikácia
b) Príloha č. 2 – Zoznam subdodávateľov
c) Príloha č. 3 – Zoznam expertov
d) Príloha č. 4 - Podmienky spracúvania osobných údajov, práva a povinnosti zmluvných strán pri spracúvaní osobných údajov 
e) Príloha č. 5 - Zabezpečenie plnenia bezpečnostných opatrení a notifikačných povinností podľa zákona 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov pri plnení dohody



V Bratislave dňa..............					V .................. dňa ........................

za objednávateľa:					za poskytovateľa: 





.........................................                       	          	 	.............................................
Ing. Matúš Jurových, PhD.			                       titul, meno, priezvisko, podpis
predseda predstavenstva					funkcia	
Všeobecná zdravotná poisťovňa, a.s.                      	názov spoločnosti



........................................
JUDr. Denisa Slivková
členka predstavenstva  
Všeobecná zdravotná poisťovňa, a.s.

	  							         Príloha č. 1
[bookmark: _Hlk193714900]
        Technická špecifikácia
Predmetom plnenia je produktová podpora midPoint L3 úrovne a dodávka prác spočívajúca v rozšírení existujúcej IAM platformy midPoint ako centrálnej platformy pre správu identít a prístupov (IAM). Platforma midPoint je nasadená, resp. nasadzovaná v základnom rozsahu, ktorý zahŕňa napojenie na autoritatívny zdroj identít zamestnancov, personálny/HR systém, a základnú konfiguráciu platformy vrátane dátového modelu identít, organizačnej štruktúry a rolového modelu.
Na plné nahradenie súčasných, prevažne manuálnych procesov správy identít a prístupov a na dosiahnutie definovaného cieľového stavu je potrebné rozšíriť riešenie o pripojenie ďalších cieľových systémov a o doplnkové funkcionality.

A)
Rozvojové práce pre systém riadenia identít midPoint 
Predmetom plnenia je zabezpečenie rámcových odborných služieb súvisiacich s ďalším rozvojom, rozširovaním a optimalizáciou systému riadenia identít a prístupov midPoint.
Uvedené činnosti predstavujú predpokladaný vecný rámec rozvojových prác, ktoré môžu byť podľa aktuálnych potrieb objednávateľa realizované priebežne formou čiastkových objednávok. Jednotlivé oblasti nie sú samostatnými položkami určenými na osobitné nacenenie, ale slúžia na vymedzenie rozsahu odborných služieb, pre ktoré bude stanovený predpokladaný hodinový objem.
Konkrétny rozsah, priorita, technické riešenie a harmonogram realizácie jednotlivých úloh budú spresňované priebežne podľa potrieb objednávateľa, aktuálneho stavu prostredia a výsledkov analýzy pred samotnou realizáciou.

Do rámca rozvojových prác patria najmä tieto oblasti:
Pripojenie adresárových služieb
1. Active Directory (Windows) – provisioning účtov, správa členstva v bezpečnostných skupinách, riadenie hesiel, podpora federovanej autentifikácie pre nadväzujúce systémy.
1. LDAP adresárová služba – provisioning účtov, biznisových a subsystémových rolí a organizačnej štruktúry.
Pripojenie podnikových a prevádzkových systémov
1. ERP systém – provisioning účtov a rolí.
1. E-mailový a kolaboračný systém – riadenie vzniku/zániku poštových schránok a licencií (prostredníctvom adresárovej služby).
1. Kontajnerová/aplikačná platforma – správa rolí a skupinového členstva.
1. VPN riešenie – riadenie prístupu prostredníctvom skupinového členstva v adresárovej službe.
Pripojenie operačných systémov a databáz mimo doménovej federácie
1. Operačné systémy (Linux, AIX, členské servery Windows).
1. Databázové platformy, vrátane systémov integrovaných prostredníctvom existujúcich prevádzkových skriptov.
1. Ďalšie vybrané aplikačné a infraštruktúrne komponenty identifikované v návrhu cieľového stavu.
Migrácia funkcionalít existujúcej internej aplikácie správy používateľov
1. Selektívna migrácia IAM časti (žiadosti o pridelenie/odobratie prístupov, schvaľovacie workflow, self-service portál) do novej platformy.
1. Migrácia historických identít a súvisiacich záznamov relevantných pre IAM.
Governance a bezpečnostné funkcionality
1. Konfigurácia schvaľovacích workflow vrátane eskalácií, zastupovania a kontroly konfliktu oprávnení (Segregation of Duties).
1. Recertifikačné kampane s automatickým odobratím prístupu pri nečinnosti.
1. Napojenie na centrálny systém zberu bezpečnostných udalostí (SIEM) formou exportu auditných záznamov.
Zvýšenie dostupnosti platformy
1. Rozšírenie nasadenia na vysokodostupné (HA) usporiadanie podľa prevádzkových požiadaviek, pokiaľ nebolo predmetom predchádzajúcej fázy.
 
Sprievodná dokumentácia, testovanie a podpora
1. Detailný technický návrh (Detail Design) pre relevantné čiastkové zadania a integrácie v rozsahu potrebnom na ich realizáciu a následnú prevádzku.
1. Testovanie zo strany poskytovateľa vrátane prípravy testovacích scenárov, vykonania interného testovania, vypracovania reportu z testovania a súčinnosť pri užívateľskom akceptačnom testovaní (UAT).
1. Migračný a cutover plán vrátane rollback stratégie.
1. Školenie kľúčových používateľov, administrátorov a technickej podpory v rozsahu primeranom dodaným úpravám a funkcionalitám vrátane odovzdania záznamu zo školenia, prípadne školiacich materiálov.
1. Podpora počas obdobia po nasadení do produkcie, zahŕňajúca zvýšenú súčinnosť pri monitorovaní, riešení incidentov, odstraňovaní chýb a stabilizácii dodaného riešenia.

Výsledky jednotlivých čiastkových zadaní budú najmä:
● funkčne pripojené alebo upravené cieľové systémy, procesy alebo integračné väzby k IAM platforme,
● aktualizovanú technickú a prevádzkovú dokumentáciu,
● reporty z testovania a akceptačné protokoly,
● migrované alebo upravené historické dáta a záznamy relevantné pre IAM procesy,
● odovzdávaciu dokumentáciu a záznamy zo školení alebo konzultácií,
● iné výstupy súvisiace s realizáciou konkrétnych čiastkových zadaní.

Nadväznosť na existujúce riešenie
Realizáciou služieb podľa tejto dohody nesmie byť obmedzená ani prerušená funkčnosť už nasadených procesov objednávateľa. Presný technický postup, harmonogram a členenie na etapy budú spresnené pri príprave a odsúhlasení konkrétnych čiastkových zadaní.



B)
Predplatné na produktovú podporu midPoint
- je zabezpečenie produktovej podpory 3. úrovne (L3) pre systém midPoint s predplatným na obdobie 36 mesiacov rozdeleným na 3 obdobia po 12 mesiacov za podmienok uvedených v Čl. III bod 3.3. dohody. 
Produktová podpora je určená na riešenie produktových chýb (bugov) identifikovaných v systéme midPoint a poskytuje sa výrobcom produktu alebo autorizovaným partnerom výrobcu.
Predplatné produktovej podpory midPoint bude dodané a aktivované výhradne prostredníctvom oficiálneho a autorizovaného distribučného kanála výrobcu softvéru [Evolveum].

Časy odozvy a spracovanie požiadaviek: 
Pre produktovú podporu (3. úroveň) je čas odozvy stanovený v režime 8x5xNBD (8 hodín, 5 pracovných dní, odozva najneskôr nasledujúci pracovný deň). Účelom odozvy je informovať objednávateľa, či bola požiadavka prijatá, alebo či jej rozsah nespadá do rozsahu podpory.

Vydania produktu a poskytovanie opráv: 
Opravy chýb sú poskytované formou nových vydaní midPointu. Výrobca poskytuje dva typy vydaní: priebežne vydania (Feature Releases) a vydania s dlhodobou podporou (LTS- Long-Term Support).




Príloha č. 2

Zoznam subdodávateľov
      

Obchodné meno: ................................
Adresa sídla: ......................................................


I. *Zabezpečenie predmetu zákazky „Poskytnutie technickej podpory rozvojových prác pre systém riadenia identít midPoint vyhlásenej podľa zákona o verejnom obstarávaní, vo veci ktorej je uzatvorená Rámcová dohoda o poskytnutí technickej podpory rozvojových prác pre systém riadenia identít midPoint, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:
Adresa sídla, resp. miesto podnikania, uvedené v Obchodnom, resp. Živnostenskom registri:
IČO subdodávateľa: 
Meno, priezvisko, adresa pobytu a dátum narodenia osoby, oprávnenej konať za subdodávateľa:
Percentuálny podiel subdodávky: % z celkovej ceny predmetu zákazky bez DPH
Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je* partnerom verejného sektora a je/nie je* zapísaný v registri partnerov verejného sektora  podľa  zákona o registri partnerov verejného sektora.
(text bodu 1 použiť opakovane podľa počtu subdodávateľov)


II. *Zabezpečenie uvedeného predmetu dohody nebudeme plniť prostredníctvom subdodávateľov.

.............................
(meno, priezvisko, podpis subdodávateľa)




V ......................... dňa ...................



........................................................
titul, meno, priezvisko, podpis
funkcia
názov spoločnosti

* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I. 


Príloha č. 3  
                                          
                                   Zoznam expertov



Príloha č. 4
[bookmark: _Hlk210046260]Podmienky spracúvania osobných údajov, práva a povinnosti zmluvných strán pri spracúvaní osobných údajov
Článok I
Spracúvanie osobných údajov a  poverenie sprostredkovateľa
1. V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení (ďalej len „GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“), (GDPR a zákon na ochranu osobných údajov spolu ďalej len ako „právne predpisy o ochrane osobných údajov“) je objednávateľ prevádzkovateľom spracúvania osobných údajov (ďalej ako „Prevádzkovateľ“) a poskytovateľ je povereným sprostredkovateľom spracúvania osobných údajov (ďalej ako „Sprostredkovateľ“).
2. Sprostredkovateľ je oprávnený začať spracúvať osobné údaje najskôr v deň nadobudnutia účinnosti tejto dohody a iba po dobu účinnosti tejto dohody.
3. Prevádzkovateľ týmto poveruje Sprostredkovateľa spracúvaním osobných údajov: v informačnom systéme Prevádzkovateľa: IAM – systém riadenia identít (ďalej len „informačný systém“). 
4. Predmetom spracúvania sú osobné údaje sprístupnené Sprostredkovateľovi Prevádzkovateľom, a to: 
· bežné osobné údaje (meno, priezvisko, titul, kontaktné údaje – emailová adresa, číslo telefónu, miesto výkonu práce, názov pracovnej pozície)		
· elektronické (IP adresa, e-mail, identifikátor mobilného zariadenia),
· online identifikátory (IP adresa, logy).

Spracúvané osobné údaje nie sú osobitnou kategóriou osobných údajov.

5. Účelom spracúvania osobných údajov Sprostredkovateľom je: plnenie predmetu dohody Sprostredkovateľom ktorým je poskytnutie technickej a konzultačnej podpory Sprostredkovateľom pre systém riadenia identít Prevádzkovateľa.
6. Kategórie dotknutých osôb sú: zamestnanci Poskytovateľa
7. Sprostredkovateľ nesmie spracúvať osobné údaje v žiadnom inom informačnom systéme, iba v tom, ktorý je určený v tejto prílohe č. 4 dohody (ďalej ako „Príloha č. 4“) a nesmie vyhotovovať ani žiadne kópie osobných údajov v elektronickej ani v papierovej forme.
8. Zoznam povolených operácií s osobnými údajmi pre Sprostredkovateľa:
· vyhľadávanie
· prehliadanie
· využívanie
· preskupovanie alebo kombinovanie
9. Sprostredkovateľ spracúva osobné údaje v  elektronickej podobe, automatizovanými a neautomatizovaným prostriedkami spracúvania.
10. Prevádzkovateľ vyhlasuje, že pri výbere Sprostredkovateľa postupoval v súlade s čl. 28 ods. 1 GDPR.
11. Sprostredkovateľ vyhlasuje, že prijal so zreteľom na najnovšie poznatky, náklady na vykonanie opatrení, povahu, rozsahu, kontext a účely spracúvania, ako aj na riziká s rôznou pravdepodobnosťou a závažnosťou pre práva a slobody dotknutých osôb, primerané technické a organizačné opatrenia s cieľom zaistiť úroveň bezpečnosti primeranú tomuto riziku v rozsahu uvedenom v článku IV ods. 1 tejto Prílohy č. 4.


Článok II
Práva a povinnosti Prevádzkovateľa
1. Prevádzkovateľ je oprávnený vydávať Sprostredkovateľovi pokyny týkajúce sa spracúvania osobných údajov podľa tejto Prílohy č. 4. 
2. Prevádzkovateľ je oprávnený na výkon auditu alebo kontroly u Sprostredkovateľa.
3. Prevádzkovateľ oboznámi Sprostredkovateľa s prijatými internými predpismi Prevádzkovateľa, ktoré prijal za účelom stanovenia podmienok spracúvania osobných údajov dotknutých osôb, pokiaľ sa dotýkajú povinností Sprostredkovateľa podľa tejto Prílohy č. 4.

Článok III
Práva a povinnosti Sprostredkovateľa
1. Sprostredkovateľ sa zaväzuje spracúvať osobné údaje dotknutých osôb len spôsobom a za podmienok stanovených v tejto Prílohe č. 4, v súlade s právnymi predpismi na ochranu osobných údajov.
2. Sprostredkovateľ sa zaväzuje a je povinný:
0. spracúvať osobné údaje v mene Prevádzkovateľa výlučne na účel stanovený v článku I tejto Prílohy č. 4 a vykonávať iba tie úkony, ktoré mu dohoda, táto Príloha č. 4 alebo pokyny Prevádzkovateľa ukladajú a iba v rozsahu nevyhnutnom na dosiahnutie účelu spracovania v súlade s touto Prílohou č. 4 a s predpismi na ochranu osobných údajov. Sprostredkovateľ nie je oprávnený spracúvať akékoľvek osobné údaje dotknutých osôb, na ktorých spracúvanie sa vzťahuje táto Príloha č. 4, na vytváranie vlastných databáz alebo pre svoje ďalšie komerčné/nekomerčné využitie, ak vo vzťahu k týmto osobným údajom vo vlastnom mene a na vlastnú zodpovednosť ako prevádzkovateľ v zmysle čl. 4 bod 7 GDPR sám nestanoví účel a prostriedky ich spracúvania; 
0. postupovať pri spracúvaní osobných údajov podľa tejto Prílohy č. 4, právnych predpisov na ochranu osobných údajov, ďalších všeobecne záväzných právnych predpisov, interných predpisov Prevádzkovateľa, s ktorými bol Sprostredkovateľ preukázateľne oboznámený, a podľa ďalších pokynov Prevádzkovateľa, a to aj vtedy, ak ide o prenos osobných údajov do tretej krajiny alebo medzinárodnej organizácii. Pod pokynom Prevádzkovateľa sa rozumie Prevádzkovateľom daný písomný pokyn, ktorý môže mať ako listinnú, tak i elektronickú podobu. Sprostredkovateľ je povinný informovať bez zbytočného odkladu Prevádzkovateľa, ak má za to, že sa pokynom Prevádzkovateľa porušujú právne predpisy na ochranu osobných údajov;
0. zachovávať mlčanlivosť o osobných údajoch podľa čl. V tejto Prílohy č. 4;
0. spracovávať iba správne, kompletné a aktuálne osobné údaje vo vzťahu k účelu ich spracúvania a naložiť s nesprávnymi a nekompletnými údajmi v súlade s predpismi na ochranu osobných údajov a pokynmi Prevádzkovateľa. Ak Sprostredkovateľ zistí z vlastného podnetu alebo na základe oznámenia dotknutej osoby, že Prevádzkovateľ spracúva nepresné, nesprávne alebo neaktuálne údaje o dotknutej osobe, je povinný Prevádzkovateľovi prostredníctvom kontaktných osôb bezodkladne oznámiť túto skutočnosť a poskytnúť aktuálne, resp. správne osobné údaje o dotknutej osobe, ak ich má k dispozícii;
0. udržiavať osobné údaje získané na rozdielne účely oddelene a zabezpečiť osobné údaje pred odcudzením, stratou, poškodením, zničením, neoprávneným prístupom, zmenou a rozširovaním, čo zabezpečí aj tým, že prijme primerané technické a organizačné opatrenia zodpovedajúce spôsobu spracúvania osobných údajov;
0. poskytnúť súčinnosť Prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby pri uplatňovaní jej práv. Sprostredkovateľ je povinný poskytnúť Prevádzkovateľovi súčinnosť pri plnení jeho povinností podľa článkov 32 až 36 GDPR, s prihliadnutím na povahu spracúvania a informácie dostupné Sprostredkovateľovi;
0. oboznámiť poverené osoby so spôsobom oznamovania podozrení z udalostí, ktoré majú alebo by mali v prípade svojho dokonania negatívny dopad na bezpečnosť aktív Prevádzkovateľa v súvislosti s informačnými systémami a spracúvanými osobnými údajmi, najmä akékoľvek podozrenia z porušenia ochrany osobných údajov;
0. nahradiť Prevádzkovateľovi škodu, ktorá mu vznikne v dôsledku porušenia povinností Sprostredkovateľa vyplývajúcich z tejto Prílohy č. 4;
0. umožniť zodpovednej osobe a osobám určeným zodpovednou osobou Prevádzkovateľa alebo Prevádzkovateľom výkon auditu alebo kontroly u sprostredkovateľa alebo ďalšieho sprostredkovateľa podľa potreby Prevádzkovateľa. Audit alebo kontrola môžu byť vykonané kedykoľvek, aj bez predchádzajúcej informácie najmenej v rozsahu: nahliadania do dokumentov, nahliadania do informačných systémov, auditu procesov a pracovných postupov v sídle, prevádzkarni alebo na pobočke Sprostredkovateľa alebo ďalšieho sprostredkovateľa. Náklady kontroly alebo auditu, ktoré v tejto súvislosti zmluvnej strane vznikli, si hradí každá zmluvná strana samostatne;
0. poskytnúť Prevádzkovateľovi všetky informácie potrebné na preukázanie splnenia povinností ochrany osobných údajov podľa tejto Prílohy č. 4 patriace Sprostredkovateľovi, ako aj informácie potrebné pre plnenie povinností Prevádzkovateľa vyplývajúcich mu z právnych predpisov na ochranu osobných údajov;
0. písomne oznámiť Prevádzkovateľovi, ak si dotknutá osoba pri komunikácii so Sprostredkovateľom uplatní práva podľa GDPR alebo ak dotknutá osoba rozporuje, namieta alebo inak vyjadrí nesúhlas so spracúvaním osobných údajov Prevádzkovateľom alebo Sprostredkovateľom, napr. namietne existenciu vhodného právneho základu spracúvania osobných údajov. Sprostredkovateľ je povinný oznámenie podľa prvej vety tohto bodu vykonať bez zbytočného odkladu, najneskôr do dvoch dní odo dňa obdržania (prevzatia) uplatneného práva dotknutej osoby alebo jej iného príslušného podania alebo vyjadrenia v obsahu predpokladanom týmto bodom (ďalej ako „podnet“). Sprostredkovateľ je ďalej povinný postupovať podľa pokynov prevádzkovateľa a vykonať požadované opatrenia, ktoré smerujú k zabezpečeniu práv dotknutej osoby a vybaveniu podnetu;
0. viesť záznamy o spracovateľských činnostiach, ktoré vykonáva v mene Prevádzkovateľa a na požiadanie Prevádzkovateľa preukázať plnenie a splnenie tejto povinnosti Prevádzkovateľovi a/alebo Úradu na ochranu osobných údajov; 
0. neposkytovať a nesprístupňovať osobné údaje bez predchádzajúceho písomného súhlasu Prevádzkovateľa, okrem prípadov, ak poskytnutie a/alebo sprístupnenie je nevyhnutné na zabezpečenie spracúvania osobných údajov podľa tejto Prílohy č. 4 alebo povinnosť poskytnutia a/alebo sprístupnenia osobných údajov vyplýva z osobitných právnych predpisov alebo na základe rozhodnutia orgánu verejnej moci;
0. bezodkladne najneskôr však do 24 hodín od kedy sa Sprostredkovateľ o danej skutočnosti dozvedel, informovať zodpovednú osobu Prevádzkovateľa na e-mailovej adrese zodpovednaosoba@vszp.sk o:
· kontrole realizovanej v oblasti ochrany osobných údajov príslušným dozorným orgánom, jej priebehu a výsledku (ak sa kontrola týka aj osobných údajov spracúvaných na základe tejto Prílohy č. 4), a to výlučne v prípade, ak to príslušné právne predpisy nezakazujú;
· akomkoľvek poskytnutí osobných údajov dotknutých osôb, ktoré bolo realizované v zmysle všeobecne záväzných právnych predpisov Slovenskej republiky, a to výlučne v prípade, ak to príslušné právne predpisy nezakazujú;
· akýchkoľvek skutočnostiach, ktoré majú alebo môžu mať dopad na bezpečnosť osobných údajov spracúvaných podľa tejto Prílohy č. 4, akomkoľvek domnelom, možnom alebo preukázateľnom úniku osobných údajov dotknutých osôb alebo neautorizovanom alebo neúmyselnom prístupe k osobným údajov dotknutých osôb alebo inom porušení ochrany osobných údajov dotknutých osôb spracúvaných na základe tejto Prílohy č. 4, prípadne o inej bezpečnostnej udalosti alebo bezpečnostnom incidente. Sprostredkovateľ sa zaväzuje, že poverené osoby Sprostredkovateľa sú oboznámené so spôsobom oznamovania podozrení z udalostí, ktoré majú alebo by mohli mať za následok porušenie ochrany osobných údajov, ohrozenie alebo porušenie základných práv a slobôd fyzických osôb alebo negatívny dopad na bezpečnosť aktív Prevádzkovateľa v súvislosti s informačným systémom a spracúvanými osobnými údajmi, a to najmä v prípadoch: narušenia bezpečnosti priestorov, nesprávneho fungovania informačného systému, prístupu neoprávnenej osoby k informačnému systému alebo k osobným údajom a pod. Sprostredkovateľ je povinný bezodkladne o podozrení z bezpečnostnej udalosti, bezpečnostného incidentu alebo porušenia ochrany osobných údajov (ďalej ako „bezpečnostný incident“) informovať aj e-mailom na adrese bezpecnost@vszp.sk. Sprostredkovateľ je následne povinný bezodkladne na vlastné náklady vykonať všetky činnosti potrebné na odvrátenie alebo minimalizovanie dopadov bezpečnostného incidentu.

Článok IV
Bezpečnostné opatrenia
1. Sprostredkovateľ zodpovedá za bezpečnosť osobných údajov, ktoré spracúva na základe tejto Prílohy č. 4 a je povinný ich chrániť pred ich poškodením, zničením, stratou, zmenou, neoprávneným prístupom a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania. Na tento účel Sprostredkovateľ vyhlasuje, že prijal primerané technické a organizačné opatrenia vzhľadom na najnovšie poznatky, náklady na ich vykonanie, povahu, rozsah kontext a účely spracúvania a riziká pre práva a slobody fyzických osôb s cieľom zabezpečiť ich primeranú ochranu, podľa článku 32 GDPR, v rozsahu vyhlášky Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov (Príloha k vyhláške č. 158/2018 Z. z. Opatrenia na elimináciu rizík pre práva fyzickej osoby) a tieto sa zaväzuje dodržiavať počas účinnosti tejto dohody.
2. Sprostredkovateľ je povinný pravidelne vyhodnocovať primeranosť prijatých technických a organizačných opatrení a v prípade potreby je povinný prijať ďalšie opatrenia na zvýšenie bezpečnosti osobných údajov. V prípade zmien bezpečnostných opatrení je Sprostredkovateľ povinný získať súhlas Prevádzkovateľa, a to ešte pred vykonaním zmien. 
3. Prevádzkovateľ je oprávnený požadovať od Sprostredkovateľa preukázanie splnenia podmienok spracúvania osobných údajov a primeranosť prijatých technických a organizačných opatrení, a to už pred začiatkom spracúvania osobných údajov a umožniť mu dohľad nad spracúvaním osobných údajov spracúvaných v mene Prevádzkovateľa, a to najmä v rozsahu dodržiavania povinností Sprostredkovateľa uložených mu v tejto Prílohe č. 4, a právnymi predpismi na ochranu osobných údajov. 
4. Sprostredkovateľ poskytne Prevádzkovateľovi všetky informácie potrebné na preukázanie splnenia povinností stanovených v tomto článku a umožní audity, ako aj kontroly vykonávané Prevádzkovateľom alebo iným audítorom, ktorého poveril Prevádzkovateľ, a prispieva k nim. Sprostredkovateľ je tiež povinný Prevádzkovateľovi podať informácie o spôsobe spracúvania osobných údajov a o prijatých opatreniach na ich ochranu, s výnimkou citlivých informácií, ktorými by mohlo dôjsť k ohrozeniu bezpečnosti osobných údajov, alebo informácií, ktoré tvoria jeho obchodné tajomstvo. Sprostredkovateľ sa zaväzuje umožniť Prevádzkovateľovi kontrolu technického a organizačného zabezpečenia ochrany osobných údajov získavaných, zhromažďovaných a spracovávaných podľa tejto Prílohy č. 4.
5. Sprostredkovateľ je povinný primeranosť prijatých opatrení na požiadanie preukázať prevádzkovateľovi, a to už pred začatím spracúvania osobných údajov, pričom tak môže urobiť aj predložením schváleného kódexu správania podľa článku 40 GDPR resp. § 85 zákona o ochrane osobných údajov alebo certifikátu podľa článku 42 GDPR resp. § 86 zákona o ochrane osobných údajov. Sprostredkovateľ je povinný dodržiavať kódex správania alebo certifikačný mechanizmus, v prípade, že je takýto schválený.
6. V prípade, že Sprostredkovateľ zistí, že ochrana osobných údajov je ohrozená alebo došlo k porušeniu ochrany osobných údajov alebo porušeniu povinností vyplývajúcich z tejto Prílohy č. 4 alebo právnych predpisov na ochranu osobných údajov, Sprostredkovateľ je povinný zabezpečiť, aby k porušeniu nedošlo, odstrániť, resp. v maximálnej možnej miere minimalizovať následky porušenia bez zbytočného odkladu po tom, čo sa o porušení povinnosti dozvedel a bez zbytočného odkladu prijať zodpovedajúce opatrenia, ktoré zabránia porušeniu tejto povinnosti v budúcnosti. O porušení povinností, následkoch tohto porušenia a prijatých opatreniach je Sprostredkovateľ povinný informovať Prevádzkovateľa spôsobom uvedeným v čl. III bode 2. písm. n) tejto Prílohy č. 4.
7. V prípade, že budú zistené nedostatky týkajúce sa ochrany osobných údajov, ďalšie spracúvanie osobných údajov vykonávané Sprostredkovateľom, musí byť prerušené do preukázateľného odstránenia nedostatkov. O zistených nedostatkoch a aj o ich odstránení sa vypracuje osobitný písomný záznam, ktorý podpíše zodpovedná osoba Prevádzkovateľa a osoby zodpovedné za predmet plnenia za Sprostredkovateľa
8. Sprostredkovateľ je povinný do 10 dní po ukončení platnosti príslušnej objednávky Prevádzkovateľa ako objednávateľa na plnenie podľa dohody alebo na základe rozhodnutia Prevádzkovateľa osobné údaje vymazať alebo vrátiť Prevádzkovateľovi a vymazať existujúce kópie, ktoré obsahujú osobné údaje, ak všeobecne záväzné právne predpisy nepožadujú uchovávanie týchto osobných údajov. O výmaze a likvidácii osobných údajov je Sprostredkovateľ povinný vyhotoviť písomný likvidačný protokol a bez zbytočného odkladu ho zaslať Prevádzkovateľovi. V prípade, že Prevádzkovateľ požiada o vykonanie výmazu a likvidácie osobných údajov v prítomnosti svojho určeného zástupcu, Sprostredkovateľ oznámi Prevádzkovateľovi miesto a čas vykonania výmazu a likvidácie a bez prítomnosti zástupcu Prevádzkovateľa nie je oprávnený osobné údaje vymazať a zlikvidovať. O vrátení osobných údajov Prevádzkovateľovi je Sprostredkovateľ povinný vyhotoviť písomný preberací protokol. Zmluvné strany sa dohodli, že vyplnený preberací protokol, je Sprostredkovateľ vždy povinný odovzdať Prevádzkovateľovi a tento v žiadnom prípade nemôže byť zlikvidovaný.

Čl. V
Mlčanlivosť
1. Sprostredkovateľ je povinný zabezpečiť, aby jeho zamestnanci ako aj iné oprávnené osoby a ďalší príjemcovia osobných údajov, ktoré prídu do kontaktu s osobnými údajmi spracúvanými na základe tejto Prílohy č. 4, zachovávali mlčanlivosť o spracúvaní osobných údajov a dodržiavali podmienky spracúvania a ochrany osobných údajov stanovené v tejto Prílohe č. 4 a v  právnych predpisoch na ochranu osobných údajov.
2. Sprostredkovateľ sa zaväzuje postupovať tak, aby k osobným údajom spracúvaným na základe tejto Prílohy č. 4  mali prístup iba osoby, pri ktorých je to vzhľadom na ich pracovnú náplň alebo pozíciu odôvodnené.
3. Sprostredkovateľ je povinný poučiť všetky fyzické osoby, prostredníctvom ktorých zabezpečuje činnosti vyplývajúce z tejto Prílohy č. 4, ako aj osoby, ktoré majú alebo môžu mať prístup k prostriedkom úplne alebo čiastočne automatizovaného spracovania dát, prostredníctvom ktorých sa tieto osobné údaje spracúvajú, o právach a povinnostiach ustanovených  GDPR a zákonom o ochrane osobných údajov, o zodpovednosti za ich porušenie vrátane povinnosti mlčanlivosti a zákaze využitia osobných údajov pre osobnú potrebu alebo pre potrebu tretích osôb.
4. Sprostredkovateľ sa zaväzuje spracúvať osobné údaje dotknutých osôb výlučne v súlade s dobrými mravmi, právnymi predpismi na ochranu osobných údajov a zachovávať mlčanlivosť o spracúvaných osobných údajoch. 
5. Povinnosť mlčanlivosti trvá počas trvania zmluvného vzťahu založeného dohodou a zostáva zachovaná aj po zániku dohody.
6. Povinnosť mlčanlivosti trvá aj po zániku oprávnenia oprávnenej osoby alebo po skončení jej pracovného pomeru alebo obdobného pomeru. Povinnosť mlčanlivosti trvá okrem prípadov, keď je to nevyhnutné na plnenie úloh súdu a orgánov činných v trestnom konaní podľa osobitného zákona, o čom musí byť oprávnená osoba informovaná zmluvnou stranou, ktorej sa povinnosť mlčanlivosti v danom prípade týka. 

Čl. VI
Zapojenie ďalšieho Sprostredkovateľa
1. Sprostredkovateľ nie je oprávnený zapojiť do spracúvania osobných údajov ďalších sprostredkovateľov bez predchádzajúceho písomného súhlasu Prevádzkovateľa. Žiadosť Sprostredkovateľa o súhlas musí obsahovať nasledovné náležitosti:
a) označenie ďalšieho sprostredkovateľa (obchodný názov, sídlo, IČO),
b) odôvodnenie poverenia spracúvaním osobných údajov dotknutých osôb,
c) dôkaz o prijatí a udržiavaní primeraných technických a organizačných opatreniach na strane ďalšieho Sprostredkovateľa.
2. Sprostredkovateľ je povinný zmluvne zaviazať ďalšieho sprostredkovateľa, na zapojenie ktorého dal Prevádzkovateľ súhlas, plniť minimálne rovnaké povinnosti týkajúce sa ochrany osobných údajov, ako sú ustanovené v tejto Prílohe č. 4 pre Sprostredkovateľa. Sprostredkovateľ je povinný zmluvne zaviazať ďalšieho sprostredkovateľa umožniť vykonávanie kontroly a auditov u ďalšieho sprostredkovateľa priamo Prevádzkovateľom alebo Sprostredkovateľom na základe písomného pokynu Prevádzkovateľa. V prípade vykonania kontroly a auditov u ďalšieho sprostredkovateľa Sprostredkovateľom na základe písomného pokynu Prevádzkovateľa je Sprostredkovateľ povinný bezodkladne informovať Prevádzkovateľa o výsledkoch a návrhoch nápravných opatrení. 
3. Zodpovednosť voči Prevádzkovateľovi nesie Sprostredkovateľ, ak ďalší sprostredkovateľ nesplní alebo poruší svoje povinnosti týkajúce sa ochrany osobných údajov vo vzťahu k spracúvaniu osobných údajov špecifikovanému v tejto Prílohe č. 4. 
4. Ustanovenia právnych predpisov na ochranu osobných údajov, vrátane povinností a podmienok spracúvania osobných údajov zo strany Sprostredkovateľa sa vzťahujú primerane aj na ďalšieho sprostredkovateľa.

Čl. VII
Prenos osobných údajov do tretích krajín alebo medzinárodných organizácií
Sprostredkovateľ nesmie prenášať osobné údaje do tretích krajín alebo do medzinárodnej organizácie bez predchádzajúceho písomného súhlasu Prevádzkovateľa. 

Príloha č. 5
Zabezpečenie plnenia bezpečnostných opatrení a notifikačných povinností podľa zákona 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov pri plnení dohody
Čl. 1
Predmet plnenia
1.1 Poskytovateľom poskytované plnenie podľa dohody (ďalej len „Plnenie“) priamo súvisí s dostupnosťou, dôvernosťou a integritou prevádzky sietí a informačných systémov objednávateľa. Plnenie podľa dohody bude predmetom zabezpečenia bezpečnostnými opatreniami a plnením notifikačných povinností (ďalej len „bezpečnostné plnenia“) po celú dobu platnosti a účinnosti dohody v súlade s § 19 ods. 2 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „Zákon“) a Vyhláškou Národného bezpečnostného úradu č. 227/2025 Z. z. o bezpečnostných opatreniach (ďalej len „Vyhláška“).

1.2 [bookmark: _Hlk212108810]Zmluvné strany sa dohodli, že objednávateľ a poskytovateľ si poskytnú všetku primeranú súčinnosť pri realizovaní bezpečnostných plnení v zmysle tejto prílohy č. 5 tejto dohody (ďalej ako „Príloha č. 5“).

1.3 V súlade s § 3 až 6 Vyhlášky pri uzatvorení dohody boli analyzované riziká spojené s dodávateľským vzťahom medzi zmluvnými stranami a bezpečnostným plnením spôsobom podľa § 7 Vyhlášky (ďalej ako „Analýza rizík“). Analýzou rizík boli identifikované najmä:

1.3.1 hrozby;
1.3.2 zraniteľnosti;
1.3.3 pravdepodobnosť vzniku škodlivej udalosti, ktorá môže byť spôsobená zneužitím existujúcej zraniteľnosti aktíva potenciálnou hrozbou;
1.3.4 riziká s ohľadom na aktíva;
1.3.5 riziko a jeho kvalifikácia alebo kvantifikácia;
1.3.6 funkčný dopad;
1.3.7 návrh bezpečnostných opatrení v zmysle Vyhlášky v kontexte identifikovaných rizík;
1.3.8 vlastník rizika.

1.4 Poskytovateľ vyhlasuje a súhlasí, že bude dodržiavať všetky interné predpisy objednávateľa pri poskytovaní bezpečnostných plnení podľa tejto Prílohy č. 5, najmä jeho bezpečnostné politiky, a to v rozsahu, v akom objednávateľ svoje interné predpisy sprístupnil poskytovateľovi. To neplatí, ak príslušná povinnosť vyplýva poskytovateľovi zo všeobecne záväzného právneho predpisu. Povinnosť dodržiavať všetky interné predpisy objednávateľa sa týka aj akejkoľvek ich úpravy, zmeny alebo doplnenia počas platnosti a účinnosti dohody. Zmluvné strany vyhlasujú, že bezpečnostné politiky objednávateľa, ku ktorým má poskytovateľ prístup, sú obsahom Čl. 10 tejto Prílohy č. 5. Poskytovateľ zabezpečí, aby boli bezpečnostné politiky prístupné a ich obsah známy všetkým osobám podieľajúcim sa na plnení dohody vo vzťahu k poskytovaniu bezpečnostných plnení (interní zamestnanci poskytovateľa, jeho subdodávatelia a pod.).

1.5 Poskytovateľ vyhlasuje, že má prijaté, bude dodržiavať a udržiavať všetky bezpečnostné opatrenia, ktoré sú identifikované postupom podľa bodu 1.3 tejto Prílohy č. 5, a to vrátane ich budúcich zmien či doplnení. Na prípadné zmeny bezpečnostných politík objednávateľa uvedené v Čl. 10 tejto Prílohy č. 5 objednávateľom sa primerane vzťahuje bod 9.2 tejto Prílohy č. 5 so spôsobom oznámenia tejto zmeny podľa bodu 5.5 tejto Prílohy č. 5. Na zmenu obsahu Čl. 10 tejto Prílohy č. 5 nie je potrebné uzatvoriť dodatok k dohode. 

1.6 Objednávateľ je oprávnený počas platnosti a účinnosti dohody vykonať zmenu alebo doplnenie skôr identifikovaných bezpečnostných opatrení identifikovaných postupom podľa bodu 1.3 tejto Prílohy č. 5, ktoré je poskytovateľ povinný v lehote identifikovanej objednávateľom prijať. Povinnosť poskytovateľa podľa predchádzajúcej vety je daná za predpokladu, pokiaľ potreba zmeny alebo doplnenia bezpečnostných opatrení vyplynie z nových alebo aktualizovaných rizík identifikovaných objednávateľom postupom podľa § 7 Vyhlášky. Požiadavky na plnenie bezpečnostných opatrení sú obsahom Čl. 12 tejto Prílohy č. 5. Na zmenu obsahu Čl. 12 tejto Prílohy č. 5 nie je potrebné uzatvoriť dodatok k dohode, ak ide o zmeny a doplnenia bezpečnostných opatrení z dôvodu uvedeného v tomto bode Prílohy č. 5. 

1.7 V prípade, ak sa ktorékoľvek vyhlásenie podľa tohto článku Prílohy č. 5 ukáže ako nepravdivé, zmluvná strana, ktorá takéto nepravdivé vyhlásenie poskytla, zodpovedá za škodu druhej zmluvnej strane alebo tretej osobe, ktorá zmluvnej strane alebo tretej osobe v tejto súvislosti vznikla, a to v celom rozsahu.

1.8 Zmluvné strany zhodne konštatujú, že tam, kde je plnenie povinností poskytovateľa podľa tejto Prílohy ohraničené účinnosťou tejto dohody platí, že poskytovateľ je povinný plniť povinnosti podľa tejto Prílohy č. 5 aj po zániku účinnosti tejto dohody až do splnenia poslednej objednávky, ktorá mu bola na plnenie podľa dohody objednávateľom zadaná. 

Čl. 2
Zoznam pracovných rolí
Článok 2 
2.1 Zoznam pracovných rolí poskytovateľa vrátane ich personálneho obsadenia, ktoré majú mať podľa vôle poskytovateľa prístup k informáciám a údajom objednávateľa v súvislosti s poskytovaním bezpečnostných plnení alebo sa akýmkoľvek spôsobom podieľať na plnení dohody, tvorí Čl. 11 tejto Prílohy č. 5. 

2.2 Poskytovateľ je povinný informácie a údaje podľa bodu 2.1 tohto článku Prílohy č. 5 udržiavať aktuálne a pravdivé a akékoľvek zmeny v zozname pracovných rolí poskytovateľa vrátane ich personálneho obsadenia bezodkladne oznámiť objednávateľovi v súlade s Čl. 9 tejto Prílohy č. 5. Zmena je voči objednávateľovi účinná momentom doručenia bez potreby uzatvoriť dodatok k tejto dohode, ktorého predmetom by bola zmena obsahu Čl. 11 tejto Prílohy č. 5. 

2.3 Poskytovateľ je povinný dať každej osobe uvedenej v Čl. 11 tejto Prílohy č. 5 alebo osobe s prístupom k informáciám a údajom objednávateľa podpísať vyjadrenie o zachovávaní mlčanlivosti, ktoré je v súlade s § 12 ods. 1 Zákona. Povinnosť zachovávať mlčanlivosť podľa ustanovenia sa vzťahuje aj na osoby na strane Subdodávateľa. 

2.4 Povinnosť zachovávať mlčanlivosť trvá aj po skončení zmluvného vzťahu založeného dohodou s objednávateľom, a to neobmedzene.

2.5 Zmluvné strany sa dohodli, že poskytovateľ je oprávnený na vlastnú zodpovednosť zapojiť ďalšieho dodávateľa úplne alebo čiastočne zabezpečujúceho alebo akýmkoľvek spôsobom sa podieľajúceho na Plneniach pre objednávateľa namiesto poskytovateľa alebo spolu s poskytovateľom (ďalej ako „Subdodávateľ“), a to v súlade s Čl. VIII bodom 8.12 dohody.

2.6 Poskytovateľ je oprávnený zapojiť Subdodávateľa len v súlade s Čl. VIII bodom 8.12 dohody po predchádzajúcom písomnom súhlase objednávateľa. Žiadosť o súhlas musí obsahovať nasledovné náležitosti:
a) označenie Subdodávateľa (obchodný názov, sídlo, IČO),
b) Analýzu rizík podľa bodu 2.7 tohto článku Prílohy č. 5,
c) dôkazy o prijatí a udržiavaní primeraných bezpečnostných, technických a organizačných opatrení na strane Subdodávateľa podľa Zákona. 

2.7 Poskytovateľ je povinný na zmluvnom základe uložiť každému Subdodávateľovi tie povinnosti poskytovateľa vyplývajúce z poskytovania bezpečnostných plnení podľa tejto dohody, ktoré sú primerané s ohľadom na rozsah zapojenia Subdodávateľa do Plnenia pre objednávateľa namiesto poskytovateľa alebo spolu s poskytovateľom. Pre vylúčenie pochybností platí, že poskytovateľ je predovšetkým povinný pred zapojením Subdodávateľa vykonať voči Subdodávateľovi analýzu rizík podľa § 7 Vyhlášky a v nadväznosti na identifikované riziká zaviazať Subdodávateľa na prijatie a udržiavanie súvisiacich bezpečnostných opatrení v zmysle Vyhlášky a Zákona. V prípade, pokiaľ poskytovateľ poruší svoju povinnosť a analýzu rizík u Subdodávateľa nevykoná alebo ju vykoná v nedostatočnom rozsahu, je povinný Subdodávateľa zaviazať na prijatie a udržiavanie bezpečnostných opatrení pre všetky bezpečnostné oblasti v zmysle Vyhlášky a Zákona, a to aj vtedy, pokiaľ by niektoré v prípade riadneho vykonania analýzy rizík neboli relevantné alebo potrebné.

2.8 Zodpovednosť voči objednávateľovi nesie poskytovateľ, ak Subdodávateľ nesplní alebo poruší svoje povinnosti vo vzťahu k poskytovaniu bezpečnostných plnení podľa tejto Prílohy č. 5.

2.9 Poskytovateľ poskytne objednávateľovi pri podpise tejto dohody zoznam Subdodávateľov poskytovateľa, ktorý bude obsahom prílohy č. 2 tejto dohody.

Čl. 3
Bezpečnostné opatrenia
Článok 3 
3.1 Zoznam oblastí, pre ktoré sa prijímajú a dodržiavajú bezpečnostné opatrenia v zmysle Vyhlášky:
3.1.1 [bookmark: _Hlk211514661]Organizácia a riadenie informačnej a kybernetickej bezpečnosti,
3.1.2 Správa zraniteľností a kybernetických hrozieb,
3.1.3 Správa aktív a riadenie kybernetických hrozieb a rizík,
3.1.4 Riadenie udalostí a kybernetických bezpečnostných incidentov,
3.1.5 Riadenie kontinuity činností, zálohovanie, obnova systémov po havárii a krízové riadenie,
3.1.6 Bezpečnosť pri nadobúdaní, vývoji a údržbe siete, informačných systémov, aplikácií a konfigurácií,
3.1.7 Kryptografické opatrenia a zásady používania kryptografie,
3.1.8 Bezpečnosť a spôsobilosť ľudských zdrojov,
3.1.9 Správa identít a prístupov,
3.1.10 Bezpečnosť pri prevádzke sietí a informačných systémov,
3.1.11 Monitorovanie, zaznamenávanie a hlásenie udalostí,
3.1.12 Dodávateľský reťazec.
 
3.2 Jednotlivé bezpečnostné opatrenia pre oblasti podľa bodu 3.1 tejto Prílohy č. 5 vyplývajú z príslušného znenia Vyhlášky. Zmluvné strany berú na vedomie, že obsah povinnosti poskytovateľa prijať bezpečnostné opatrenia je daný aktuálnym znením Vyhlášky, a to vrátane prípadnej zmeny či doplnenia Vyhlášky mapovaním opatrení na oblasti v zmysle § 20 Zákona.

3.3 Poskytovateľ ako vlastník rizík podľa Analýzy rizík vyhlasuje, že prijal a bude dodržiavať a udržiavať bezpečnostné opatrenia pre tieto riziká počas platnosti a účinnosti dohody. Konkrétna špecifikácia, obsah a rozsah bezpečnostných opatrení poskytovateľa tvorí Čl. 12 tejto Prílohy č. 5. Ak z Čl. 12 tejto Prílohy č. 5 nevyplýva inak, bezpečnostné opatrenia sa delia na všeobecné bezpečnostné opatrenia a bezpečnostné opatrenia reflektujúce na riziká v zmysle Analýzy rizík.

Čl. 4
Povinnosti zmluvných strán
Článok 4 
4.1 Objednávateľ je povinný dohodu, ako aj akúkoľvek ďalšiu zmluvnú alebo súvisiacu dokumentáciu uzatvorenú s poskytovateľom evidovať v rámci bezpečnostnej dokumentácie spôsobom podľa § 4 ods. 1 písm. f) Vyhlášky.

4.2 Poskytovateľ je povinný chrániť všetky informácie, ktoré mu boli poskytnuté objednávateľom pri poskytovaní bezpečnostných plnení alebo sa do dispozície poskytovateľa dostali iným spôsobom. Na tento účel je poskytovateľ povinný dodržiavať mlčanlivosť a touto mlčanlivosťou zaviazať všetky osoby, ktoré sú u poskytovateľa oprávnené na prístup k informáciám objednávateľa pri poskytovaní bezpečnostných plnení, ak nie sú viazané povinnosťou mlčanlivosti podľa osobitného predpisu. Poskytovateľ vyhlasuje, že povinnosť poskytovateľa chrániť informácie podľa tohto bodu je zabezpečená prostredníctvom vhodnej povinnosti mlčanlivosti podľa § 12 ods. 1 Zákona a bezpečnostných opatrení uvedených v Čl. 12 tejto Prílohy č. 5.

4.3 Objednávateľ je oprávnený požadovať od poskytovateľa informácie potrebné na splnenie ktorejkoľvek povinnosti objednávateľa vyplývajúcej zo Zákona alebo príslušnej požiadavky orgánov verejnej moci (vrátane poskytovania súčinnosti jednotkám CSIRT). Poskytovateľ je povinný bez zbytočného odkladu poskytnúť objednávateľovi všetky informácie, ktoré má alebo by mal mať k dispozícii. Informácie podľa tohto bodu poskytuje poskytovateľ bezodkladne po doručení žiadosti objednávateľa o poskytnutie informácie.

4.4 V súlade s bodom 4.3 tejto Prílohy č. 5 poskytovateľ poskytne objednávateľovi najmä nasledovné informácie:

4.4.1 informácie potrebné pri riešení hláseného kybernetického bezpečnostného incidentu požadované objednávateľom, Národným bezpečnostným úradom alebo iným orgánom vykonávajúcim pôsobnosť v oblasti kybernetickej bezpečnosti (vrátane jednotiek CSIRT), alebo orgánmi činnými v trestnom konaní za účelom splnenia povinností objednávateľa v zmysle Zákona alebo príslušnej požiadavky orgánu verejnej moci,
4.4.2 informácie dôležité pre zabezpečenie dôkazu ako dôkazného prostriedku tak, aby mohol byť použitý v trestnom konaní (vrátane dôkazu samotného),
4.4.3 informácie potrebné na účely splnenia povinnosti objednávateľa v zmysle § 19 ods. 6 písm. e) Zákona oznámiť orgánu činnému v trestnom konaní alebo Policajnému zboru skutočnosti, že bol spáchaný trestný čin, ktorého sa kybernetický bezpečnostný incident týka, ak sa o ňom hodnoverným spôsobom dozvie,
4.4.4 informácie v potrebnom rozsahu na účely splnenia povinnosti objednávateľa v zmysle Zákona, najmä v zmysle § 27, 27a, 27b a 27c Zákona.

4.5 Ak je predmetom Plnenia podľa dohody dodanie produktu, technológie alebo softvérový vývoj, poskytovateľ sa zaväzuje plniť tieto povinnosti:

4.5.1 Poskytovateľ je povinný poskytnúť objednávateľovi úplný zoznam všetkých softvérových komponentov tretích strán použitých v dodanom produkte alebo technológii. Tento zoznam musí obsahovať názov každého komponentu, verziu, licenčné podmienky a prípadné bezpečnostné zraniteľnosti, ktoré sa môžu týkať týchto komponentov.
4.5.2 Poskytovateľ je povinný poskytnúť objednávateľovi podrobnosti o implementovaných bezpečnostných funkciách v softvéri, vrátane, no nie výlučne, ochrany pred neautorizovaným prístupom, šifrovania, detekcie a ochrany proti malvéru, integrácie s existujúcimi bezpečnostnými systémami a iných bezpečnostných opatreniach. Informácie musia byť jasne zdokumentované, aby umožnili správnu implementáciu a použitie týchto bezpečnostných funkcií v rámci produktového prostredia.
4.5.3 Poskytovateľ je povinný poskytnúť jasné pokyny a dokumentáciu týkajúcu sa konfigurácie softvéru, ktorá je potrebná na zabezpečenie bezpečného a správneho fungovania produktu v prevádzkovom prostredí. Tieto pokyny musia zahŕňať minimálne bezpečnostné nastavenia, odporúčané konfigurácie, postupy pre správu aktualizácií a iné dôležité aspekty potrebné na ochranu pred bezpečnostnými hrozbami.
4.5.4 Poskytovateľ sa zaväzuje aktualizovať zoznam komponentov pri každej novej verzii softvéru alebo pri integrácii nových komponentov. Aktualizovaný zoznam je povinný poskytnúť objednávateľovi najneskôr do 10 pracovných dní od vydania novej verzie alebo integrácie nového komponentu.

Čl. 5
Notifikačné povinnosti
Článok 5 
5.1 Poskytovateľ je povinný bez zbytočného odkladu, najneskôr do 2 hodín od zistenia, informovať objednávateľa o kybernetickom bezpečnostnom incidente na e-mailovej adrese objednávateľa bezpecnost@vszp.sk. Informovaním o kybernetickom bezpečnostnom incidente sa rozumie poskytnutie všetkých informácií o kybernetickom bezpečnostnom incidente, o ktorých má alebo by mala mať strana ustanovenia vedomosť. Pre vylúčenie pochybností platí, že pre účely tohto ustanovenia sa kybernetickým bezpečnostným incidentom rozumie udalosť v zmysle § 3 písm. m) Zákona a tiež akékoľvek podozrenie, o ktorom poskytovateľ vie alebo by so zreteľom na všetky okolnosti mal vedieť, že by mohlo mať negatívny dopad na bezpečnosť siete alebo informačného systému objednávateľa, pričom rozsah informácií o kybernetickom bezpečnostnom incidente je daný rozsahom vyžadovaným na splnenie si povinnosti objednávateľa v zmysle § 24 Zákona prostredníctvom jednotného informačného systému kybernetickej bezpečnosti alebo iného komunikačného kanála (vrátane dodatočných dopytov a požiadaviek orgánov vykonávajúcich pôsobnosť v oblasti kybernetickej bezpečnosti alebo jednotiek CSIRT v zmysle Zákona), ak z príslušného znenia Zákona alebo jeho vykonávacieho právneho predpisu účinného po uzatvorení tejto dohody nevyplýva inak (pre takýto prípad sa aplikuje aktuálne znenie Zákona a/alebo príslušného vykonávacieho právneho predpisu k Zákonu).

5.2 V nadväznosti na bod 5.1 tejto Prílohy č. 5 je poskytovateľ povinný poskytnúť objednávateľovi najmä nasledovné informácie o kybernetickom bezpečnostnom incidente:

5.2.1 funkcia a pracovné zaradenie osoby poskytovateľa, ktorá hlási kybernetický bezpečnostný incident;
5.2.2 identifikačné údaje ďalších osôb dotknutých kybernetickým bezpečnostným incidentom;
5.2.3 informácie o kybernetickom bezpečnostnom incidente v rozsahu potrebnom na jeho riadnu identifikáciu, najmä (ak relevantné):
5.2.3.1. typ kybernetického bezpečnostného incidentu (napr. pokus o prienik do systému, podozrenie na úspešný prienik do systému vrátane APT, nedostupnosť (DoS, DDoS útok, sabotáž, výpadok služby), neoprávnený prístup k informáciám, únik informácií, poškodenie informácií, podvod (neautorizované využitie prostriedkov, porušenia autorských práv), iné),
5.2.3.2. identifikácia nežiaduceho obsahu (napr. spam, obťažovanie, vyhrážanie, násilie, potláčanie práv a slobôd),
5.2.3.3. identifikácia škodlivého kódu (napr. vírus, malvér, ransomvér),
5.2.3.4. spôsob identifikácie kybernetického bezpečnostného incidentu a informácií o kybernetickom bezpečnostnom incidente (skenovanie siete, odpočúvanie, sociálne inžinierstvo),
5.2.3.5. identifikácia zraniteľnosti.
5.2.4 časové údaje zistenia a vzniku kybernetického bezpečnostného incidentu,
5.2.5 čas začiatku incidentu (ak je známy), informácia, či ide o prebiehajúci kybernetický bezpečnostný incident,
5.2.6 detailný opis priebehu kybernetického bezpečnostného incidentu a jeho prvotná príčina,
5.2.7 popis rozsahu a odhad výšky škôd,
5.2.8 odhad závažnosti dopadu kybernetického bezpečnostného incidentu na tretie strany,
5.2.9 identifikácia ohrozenej alebo narušenej základnej služby a ďalšie v dôsledku kybernetického bezpečnostného incidentu, najmä:
5.2.9.1. ohrozené alebo narušené aktíva (Host/IP, vrátane identifikácie informačného systému a prevádzkových parametrov služby),
5.2.9.2. informácia, či ide o kritické aktíva z pohľadu zabezpečenia kontinuity základnej služby alebo činností objednávateľa a či je aktívum v čase podávania hlásenia v prevádzke,
5.2.10 informácie o riešení kybernetického bezpečnostného incidentu,
5.2.11 stav riešenia kybernetického bezpečnostného incidentu,
5.2.12 informácia o vykonaní opatrení smerujúcich k riešeniu hláseného kybernetického bezpečnostného incidentu,
5.2.13 opatrenia na zamedzenie opakovania závažného kybernetického bezpečnostného incidentu,
5.2.14 výsledok prijatých opatrení,
5.2.15 dátum a čas realizácie opatrení.

5.3 Poskytovateľ je povinný bez zbytočného odkladu informovať objednávateľa o všetkých skutočnostiach majúcich vplyv na zabezpečovanie kybernetickej bezpečnosti. V prípade pochybností zmluvné strany berú na vedomie, že vplyv na zabezpečovanie kybernetickej bezpečnosti majú akékoľvek informácie, ktoré svedčia alebo nasvedčujú ohrozenie alebo porušenie požiadaviek Zákona, Vyhlášky, a tejto dohody alebo ohrozenie alebo narušenie kontinuity základnej služby, ktorých včasná znalosť alebo dispozícia s nimi by mala alebo mohla mať akýkoľvek vplyv na kybernetickú bezpečnosť alebo práva alebo právom chránené záujmy zmluvných strán alebo tretích osôb. 

5.4 Zmluvné strany sú povinné vzájomne sa informovať o všetkých skutočnostiach, ktoré môžu mať akýkoľvek vplyv na poskytovanie bezpečnostných plnení podľa tejto Prílohy č. 5, najmä na jeho plnenie ktoroukoľvek zmluvnou stranou.

Čl. 6
Kontrolná činnosť a audit
Článok 6 
6.1 Výkonom kontrolných činností a auditu sa rozumie požiadavka objednávateľa na výkon kontroly alebo auditu objednávateľom alebo ním poverenou osobou u poskytovateľa na overenie plnenia povinností poskytovateľa, ktoré jej vyplývajú z poskytovania bezpečnostných plnení podľa tejto Prílohy č. 5, a to v rozsahu a za podmienok podľa § 7 ods. 2 písm. c) Vyhlášky a § 29 Zákona, ak táto Príloha č. 5 neurčuje inak (ďalej ako „Kontrola“ alebo „výkon Kontroly“). Pre vylúčenie pochybností platí, že postup objednávateľa podľa § 29 Zákona je možné zabezpečiť len prostredníctvom certifikovaného audítora kybernetickej bezpečnosti. Zmluvné strany sa dohodli na nasledovnom rozsahu, spôsobe a možnostiach výkonu Kontroly u poskytovateľa:

6.1.1 Poskytovateľ je povinný na požiadanie objednávateľa v primeranom čase nie dlhšom ako 5 dní od doručenia žiadosti objednávateľa umožniť Kontrolu vykonávanú objednávateľom alebo ním poverenou osobou, ktorú objednávateľ výkonom Kontroly poveril;
6.1.2 Žiadosť objednávateľa o výkon Kontroly u poskytovateľa musí byť objednávateľom predložená v dostatočnom časovom predstihu pred požadovaným výkonom Kontroly, najmenej však 5 dní pred požadovaným výkonom Kontroly a musí obsahovať informácie o termíne, zameraní a mieste výkonu Kontroly a identifikáciu zástupcov objednávateľa, ktorí sa Kontroly zúčastnia;
6.1.3 Zástupcovia objednávateľa zúčastňujúci sa Kontroly alebo vykonávajúci Kontrolu sú povinní dodržiavať všetky právne predpisy a interné predpisy poskytovateľa, s ktorými boli poskytovateľom preukázateľne oboznámení;
6.1.4 Poskytovateľ je povinný pri Kontrole spolupracovať s objednávateľom a sprístupniť mu svoje priestory, dokumentáciu a technické a technologické vybavenie, ktoré súvisia s poskytovaním bezpečnostných plnení podľa tejto Prílohy č. 5;
6.1.5 Objednávateľ je v rámci Kontroly oprávnený klásť otázky zamestnancom a Subdodávateľovi poskytovateľa, ktorí sa podieľajú na poskytovaní bezpečnostných plnení podľa tejto Prílohy č. 5 za prítomnosti osoby poverenej poskytovateľom;
6.1.6 Náklady spojené s výkonom Kontroly znáša každá zmluvná strana samostatne.

6.2 Ak poskytovateľ neumožní vykonanie Kontroly, má sa za to, že neposkytuje bezpečnostné plnenia v súlade s touto Prílohou č. 5. Pre takýto prípad je objednávateľ oprávnený od tejto dohody odstúpiť.

6.3 Poskytovateľ je povinný v lehote určenej objednávateľom, avšak najneskôr v lehote 60 dní odo dňa ich oznámenia, prijať opatrenia na nápravu nedostatkov zistených Kontrolou a poskytnúť objednávateľovi potrebnú súčinnosť.

6.4 Ustanovenia tohto článku Prílohy č. 5 sa primerane vzťahujú aj na výkon Kontroly u Subdodávateľa. Poskytovateľ je povinný povinnosťou podriadiť sa výkonu Kontroly zaviazať aj všetkých svojich Subdodávateľov, a to tak, aby k výkonu Kontroly u Subdodávateľa poskytovateľom došlo aspoň jedenkrát ročne. Poskytovateľ je povinný výstup z vykonanej Kontroly primerane v obsahu náležitostí v zmysle § 2 Vyhlášky Národného bezpečnostného úradu č. 493/2022 Z. z. o audite kybernetickej bezpečnosti. Zmluvný záväzok Subdodávateľa podriadiť sa výkonu Kontroly sa vzťahuje aj na výkon Kontroly objednávateľom, čo je poskytovateľ povinný so Subdodávateľom zabezpečiť na zmluvnom základe.

Čl. 7
Povinnosti po skončení dohody
Článok 7 
7.1 Poskytovateľ vyhlasuje, že umožní objednávateľovi zabezpečiť kontinuitu prevádzkovanej základnej služby vo vzťahu k Plneniu a na tieto účely je povinný udeliť, poskytnúť, previesť alebo postúpiť objednávateľovi všetky potrebné licencie, práva alebo súhlasy na zabezpečenie kontinuity prevádzkovanej základnej služby, a to najneskôr ku dňu ukončenia zmluvného vzťahu založeného medzi zmluvnými stranami touto dohodou. Toto ustanovenie ostáva v platnosti a účinnosti aj po zániku tejto dohody, a to bez časového obmedzenia.

7.2 Poskytovateľ je povinný pre prípad zániku dohody objednávateľovi vrátiť alebo previesť všetky informácie, ku ktorým má poskytovateľ na základe tohto ustanovenia počas jeho trvania prístup, alebo tieto informácie zničiť. Poskytovateľ je pre účely tohto bodu Prílohy č. 5 povinný objednávateľovi dodatočne preukázať, že postupoval v súlade s týmto bodom Prílohy č. 5, a to prípadne prostredníctvom písomného vyhlásenia poskytovateľa o konkrétnom postupe poskytovateľa v zmysle tohto bodu Prílohy č. 5.

Čl. 8
Zodpovednosť za škodu a sankcie
Článok 8 
8.1 Zmluvná strana zodpovedá za škodu spôsobenú druhej zmluvnej strane v súvislosti s porušením povinností poskytovateľa pri poskytovaní bezpečnostných plnení. Za škodu vzniknutú zmluvnej strane súvisiacu s poskytovaním bezpečnostných plnení považuje aj pokuta alebo akákoľvek iná sankcia uložená zmluvnej strane príslušným štátnym orgánom. V prípade, že zmluvná strana poruší svoju povinnosť, ktorá jej vyplýva zo Zákona alebo tejto Prílohy č. 5 (ďalej ako „porušujúca Zmluvná strana“) a v dôsledku tohto konania alebo opomenutia konania porušujúcej zmluvnej strany dôjde k vzniku škody na strane druhej zmluvnej strany (ďalej ako „poškodená zmluvná strana“), zaväzuje sa porušujúca zmluvná strana túto škodu vzniknutú poškodenej zmluvnej strane nahradiť v plnom rozsahu.

8.2 Za porušenie povinnosti poskytovateľa podľa bodu 8.1 tejto Prílohy č. 5 sa považuje porušenie povinnosti:
8.2.1 udržiavať aktuálne a pravdivé informácie a uskutočňovať oznámenia podľa bodu 2.2 Prílohy č. 5;
8.2.2 podpísať vyjadrenie o zachovávaní mlčanlivosti podľa bodu 2.3 Prílohy č. 5;
8.2.3 uložiť Subdodávateľovi povinnosti vyplývajúce z bodu 2.7 Prílohy č. 5;
8.2.4 poskytnúť objednávateľovi všetky informácie podľa bodu 4.3 a 4.4 Prílohy č. 5;
8.2.5 prijať, dodržiavať a udržiavať bezpečnostné opatrenia podľa bodu 3.3 Prílohy č. 5;
8.2.6 chrániť všetky informácie podľa bodu 4.2 Prílohy č. 5;
8.2.7 poskytnúť objednávateľovi zoznam softvérových komponentov a jeho aktualizácie, podrobnosti o implementovaných bezpečnostných funkciách, pokyny a dokumentáciu týkajúcu sa konfigurácie softvéru podľa bodu 4.5 Prílohy č. 5;
8.2.8 informovať objednávateľa o kybernetickom bezpečnostnom incidente podľa bodov 5.1 a 5.2 Prílohy č. 5;
8.2.9 informovať objednávateľa o všetkých skutočnostiach majúcich vplyv na zabezpečovanie kybernetickej bezpečnosti podľa bodu 5.3 Prílohy č. 5;
8.2.10 umožniť výkon kontroly alebo auditu podľa čl. 6 Prílohy č. 5.

8.3 Za porušenie povinností poskytovateľa uvedených v bode 8.2 tejto Prílohy č. 5 vzniká objednávateľovi nárok na zaplatenie zmluvnej pokuty v rozsahu dohodnutom zmluvnými stranami v tejto dohode.

Čl. 9
Komunikácia zmluvných strán
Článok 9 
9.1 Zmluvné strany sú povinné komunikovať vo vzťahu ku tejto Prílohe č. 5 a pri činnostiach súvisiacich s poskytovaním bezpečnostných plnení podľa tejto Prílohy č. 5 e-mailom na kontaktné údaje zmluvných strán uvedené v bodoch 9.1.1 a 9.1.2 tohto článku, alebo iným vhodným spôsobom, pričom vo všetkých prípadoch musí byť prenos informácií uskutočnený za podmienok umožňujúcich chránený prenos informácií.

9.1.1 Objednávateľ určuje nasledovnú kontaktnú osobu pre komunikáciu s poskytovateľom na úseku kybernetickej bezpečnosti: Ing. Jozef Tomko, mobil: 0910 864 307, e-mail: jozef.tomko@vszp.sk
9.1.2 Poskytovateľ určuje nasledovnú kontaktnú osobu pre komunikáciu s objednávateľom na úseku kybernetickej bezpečnosti: 
(meno, priezvisko, e-mail, telefónne číslo)

9.2 Kontaktné osoby podľa bodu 9.1 tohto článku Prílohy č. 5 môže príslušná zmluvná strana zmeniť bez vyhotovenia dodatku k tejto dohode, ak oznámi novú kontaktnú osobu druhej zmluvnej strane v písomnej forme. Pre oznamovanie novej kontaktnej osoby sa použijú ustanovenia o doručovaní podľa tejto dohody. 

Čl. 10 
Vyhlásenie o oboznámení sa s Bezpečnostnou politikou objednávateľa

Poskytovateľ:   (adresa, sídlo, IČO)

vyhlasuje, že sa v súlade s § 7 ods. 2. písm. b) Vyhlášky Národného bezpečnostného úradu č. 227/2025 Z. z. o bezpečnostných opatreniach oboznámil a súhlasí s bezpečnostnými politikami objednávateľa, ktoré sú popísané v nasledovných dokumentoch:

1. Smernica Manuál informačnej a kybernetickej bezpečnosti č. 200/2026, účinná od 15.7.2026
2. Smernica Bezpečnostné incidenty č. 53/9/2025, účinná od 01.10.2025
3. Smernica Ochrana osobných údajov č. 74/16/2024, účinná od 15.08.2024
4. Smernica Objektová a fyzická bezpečnosť č. 57/15/2024, účinná od 15.10.2024
5. Základná norma č. 31/1/2026 Politika informačnej a kybernetickej bezpečnosti, účinná od 01.04.2026
6. Smernica č. 157/2024 Riadenie informačných aktív, účinná od 19.02.2024




V .................. dňa ...................... 			      .......................................
							Podpis poskytovateľa
							Štatutárny zástupca


Čl. 11
Zoznam pracovných rolí poskytovateľa a ich personálne obsadenie

Článok 10 

(meno, priezvisko, rola, e-mail, telefónne číslo)


Čl. 12
Požiadavky na plnenie bezpečnostných opatrení v zmysle Zákona a Vyhlášky 

POVINNÉ BEZPEČNOSTNÉ OPATRENIA
Článok 11 
Článok 12 
Organizáciu a riadenie informačnej a kybernetickej bezpečnosti zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. a) Zákona v spojení s prílohou č. 1 vyhlášky)
· je uplatnená zásada najnižších privilégií, podľa ktorej sú každému používateľovi obmedzené privilégiá v najväčšom rozsahu potrebnom na splnenie pridelených úloh,
· je uplatnená zásada oddeľovania zodpovedností, podľa ktorej žiaden používateľ nemá oprávnenie upravovať alebo používať aktíva objednávateľa bez autorizácie alebo overenia identity,
· je uplatnená zásada vymedzenia právomoci, povinnosti a zodpovednosti, ktoré sú súčasťou pracovnej náplne alebo obdobného opisu pracovných činností,
· je uplatnená zásada sprístupňovania informácií podľa zásady aktuálnej potreby poznať, podľa ktorej prístup k informáciám a ich vlastníctvo je obmedzené len na tie osoby, ktoré z dôvodu plnenia svojich úloh alebo povinností musia byť s takýmito informáciami oboznámené alebo ich spracúvajú.

Správu zraniteľností a kybernetických hrozieb zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. b) Zákona v spojení s prílohou č. 1 vyhlášky)
· je zabezpečená informovanosť o identifikovaných kybernetických hrozbách s cieľom prijať primerané bezpečnostné opatrenia vrátane kybernetických hrozieb špecifických pre informačné a komunikačné technológie a operačné technológie,
· sú získavané informácie o zraniteľnostiach používaných informačných systémov vrátane hodnotenia, do akej miery sú tieto systémy zraniteľné a prijímania vhodných opatrení na ich mitigáciu.

Správu aktív a riadenie kybernetických hrozieb a rizík zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. c) Zákona v spojení s prílohou č. 1 vyhlášky)
· sú zdokumentované a prijaté pravidlá používania a postupy nakladania s aktívami.

Riadenie udalostí a kybernetických bezpečnostných incidentov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. d) Zákona v spojení s prílohou č. 1 Vyhlášky)
· je zabezpečené posúdenie udalostí kybernetickej bezpečnosti a určenie ich priorít,
· je definovaný systém reakcie na kybernetické bezpečnostné incidenty,
· v prípade kybernetického bezpečnostného incidentu sú dodržiavané všetky stanovené bezpečnostné opatrenia a postupy.

Riadenie kontinuity činností, zálohovanie, obnovu systémov po havárii a krízové riadenie zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. e) Zákona v spojení s prílohou č. 1 vyhlášky)
· prijíma opatrenia tak, aby bola dostupnosť aktív počas kybernetického bezpečnostného incidentu primerane zabezpečená plánovaním, prijatím, udržiavaním a testovaním na základe cieľov procesu riadenia kontinuity činností a požiadaviek na obnovu prevádzky informačných technológií alebo operačných technológií po kybernetickom bezpečnostnom incidente,
· infraštruktúra sietí, informačných systémov a operačných technológií je zriadená s dostatočnou redundanciou.

Bezpečnosť pri nadobúdaní, vývoji a údržbe siete, informačných systémov, aplikácií a konfigurácií zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. f) Zákona v spojení s prílohou č. 1 vyhlášky)
· sú prijaté opatrenia na zabránenie straty, poškodenia, krádeže alebo kompromitácie aktív a prerušeniu prevádzky,
· sú prijaté bezpečnostné opatrenia s požadovanými bezpečnostnými nastaveniami tak, aby konfigurácia technických prostriedkov, programových prostriedkov, služieb a sietí nebola zmenená neoprávnenými osobami,
· sú určené a uplatnené pravidlá bezpečného vývoja softvéru a informačných systémov,
· sú pri vývoji alebo získavaní aplikácií identifikované a naplnené relevantné požiadavky na kybernetickú bezpečnosť,
· je zaručený bezpečný návrh, inštalácia a prevádzka sietí, informačných systémov a operačných technológií v rámci životného cyklu,
· sú definované a vykonávané procesy súvisiace s bezpečným programovaním softvéru s cieľom znížiť počet potenciálnych zraniteľností v softvéri,
· sú definované a vykonávané procesy testovania bezpečnosti informačných systémov a operačných technológií,
· prístup k zdrojovému kódu, vývojovým technológiám a softvérovým knižniciam na čítanie a zápis je riadený, 
· vývojové, testovacie a produkčné prostredia sú vzájomne oddelené a zabezpečené,
· testovanie kybernetickej bezpečnosti je začlenené do životného cyklu vývoja a údržby sietí, informačných systémov a operačných technológií,
· dáta používané pre testovanie sú vhodne vyberané, chránené a spravované.

Postupy posudzovania účinnosti opatrení, riadenie súladu a kontrolné činnosti zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. g) Zákona v spojení s prílohou č. 1 vyhlášky)
· je zaručený súlad s požiadavkami vyplývajúcimi zo všeobecne záväzných právnych predpisov, zmluvnými požiadavkami týkajúcimi sa kybernetickej bezpečnosti.

Kryptografické opatrenia a zásady používania kryptografie zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. h) Zákona v spojení s prílohou č. 1 vyhlášky)
· nastavením pravidiel pre použitie vhodných kryptografických metód je obmedzené potenciálne narušenie dôvernosti informácií vrátane osobných údajov a sú dodržiavané požiadavky vyplývajúce zo všeobecne záväzných právnych predpisov, požiadavky vyplývajúce zo zmlúv alebo v prípade certifikovaného subjektu normatívne požiadavky týkajúce sa kybernetickej bezpečnosti,
· sú definované a zavedené pravidlá efektívneho používania kryptografických mechanizmov vrátane správy kryptografických kľúčov a postupov.

Bezpečnosť a spôsobilosti ľudských zdrojov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. i) Zákona v spojení s prílohou č. 1 Vyhlášky)
· zamestnanci objednávateľa a poskytovateľa sú preukázateľne oboznámení s bezpečnostnými politikami,
· zodpovednosti a povinnosti v oblasti kybernetickej bezpečnosti, ktoré zostávajú v platnosti aj pri zmene alebo pri ukončení pracovnoprávneho vzťahu alebo zmluvy tretej strany s objednávateľom podľa § 19 ods. 2 zákona, sú v rámci zmeny alebo ukončenia pracovnoprávneho vzťahu alebo zmluvy tretej strany s objednávateľom podľa § 19 ods. 2 zákona definované, presadzované a oznámené príslušným zamestnancom, tretím stranám alebo iným zainteresovaným stranám s cieľom chrániť záujmy objednávateľa,
· ak zamestnanci pracujú na diaľku, sú prijaté bezpečnostné opatrenia na ochranu informácií, ku ktorým sa pristupuje, ktoré sa spracúvajú alebo ktoré sa uchovávajú mimo priestorov objednávateľa,
· sa používa viacfaktorové overovanie pre vzdialený prístup.

Správu identít a prístupov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. j) Zákona v spojení s prílohou č. 1 vyhlášky)
· pri riadení prístupov k sieťam a informačným systémom sú využívané technológie na správu a overovanie identity používateľa pred začiatkom jeho aktivity v rámci siete a informačného systému a technológie na riadenie prístupových oprávnení, prostredníctvom ktorých je riadený prístup k jednotlivým aplikáciám a údajom, prístup na čítanie údajov a zápis údajov a na zmeny oprávnení a prostredníctvom ktorých sa zaznamenáva použitie prístupových oprávnení,
· je zaručené riadenie jednoznačných identifikátorov používateľov a systémov vrátane prístupových práv a oprávnení používateľských účtov a systémových účtov, počas celého životného cyklu identít
· každému používateľovi a systémovému účtu je pridelený jednoznačný identifikátor na autentizáciu na prístup do siete a informačného systému,
· je zavedené riadenie prístupov na základe rolí a zásady najnižších oprávnení pre používateľov,
· privilegované prístupové práva sú poskytované len oprávneným používateľom, komponentmi informačných a operačných technológií a službám podľa príslušnej politiky riadenia prístupov a práv,
· prístup k aktívam je obmedzený v súlade s určenou s definovanou politikou riadenia prístupov,
· technológie a postupy bezpečnej autentizácie sú zavedené na základe požiadaviek na obmedzenie prístupu k informáciám podľa príslušnej politiky riadenia prístupov a práv,
· používatelia majú prijaté primerané opatrenia na ochranu a udržiavanie pridelených autentifikačných prostriedkov vrátane nezdieľania autentifikačných prostriedkov s inými osobami.

Bezpečnosť pri prevádzke sietí a informačných systémov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. k) Zákona v spojení s prílohou č. 1 Vyhlášky)
· prevádzkové postupy pre zariadenia na spracovanie informácií, siete a informačné systémy sú zdokumentované a sprístupnené zamestnancom podľa ich potreby,
· sa zabraňuje úniku informácií zo zariadení, ktoré sa majú zlikvidovať alebo opätovne použiť; všetky prvky zariadení obsahujúce pamäťové médiá sa kontrolujú, čím sa zabezpečí, že informácie a licencovaný softvér sú bezpečne zmazané alebo prepísané ešte pred vyradením alebo opätovným použitím zariadení,
· systémový čas príslušných podporných aktív, ktoré spracúvajú informácie alebo podporujú ich spracovanie, je synchronizovaný so schválenými zdrojmi času, zohľadňujúcimi časové zóny,
· používanie systémových obslužných programových prostriedkov, ktoré môžu byť schopné obísť systémové a aplikačné opatrenia, je obmedzené a kontrolované,
· sú zavedené postupy a opatrenia na bezpečné riadenie inštalácie programových prostriedkov a informačných systémov do produkčnej prevádzky,
· zmeny procesov a systémov podliehajú schválenému procesu riadenia zmien.

Ochranu proti škodlivému kódu a nežiaducemu obsahu zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. l) Zákona v spojení s prílohou č. 1 Vyhlášky)
· je zavedená ochrana proti škodlivému kódu, ktorá je podporovaná primeraným budovaním povedomia používateľov,
· je zaručená pravidelná aktualizácia sietí, informačných systémov a operačných technológií s cieľom zabezpečiť minimálne narušenie bežnej prevádzky.

Systémovú bezpečnosť, sieťovú bezpečnosť a komunikačnú bezpečnosť zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. m) Zákona v spojení s prílohou č. 1 Vyhlášky)
· sú vypracované a zavedené postupy na prenos informácií v rámci organizácie ako aj s tretími stranami pre všetky typy technických prostriedkov a médií, 
· na informačné systémy, siete a technické prostriedky, ktoré spracúvajú, uchovávajú alebo prenášajú chránené informácie, podľa klasifikácie informácií, sa aplikujú opatrenia na prevenciu úniku informácií vrátane zohľadnenia proprietárnych protokolov a dátových tokov; identifikácia vybraných informácií prebieha pomocou klasifikácie informácií.
[bookmark: _Hlk193101282]
Monitorovanie, zaznamenávanie a hlásenie udalostí zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. n) Zákona v spojení s prílohou č. 1 Vyhlášky)
· záznamy o činnostiach obsahujú informáciu o pôvodcovi vykonanej činnosti,
· siete, informačné systémy, programové prostriedky a aplikácie sú monitorované z hľadiska nezvyčajného správania a sú prijaté vhodné opatrenia na vyhodnotenie kybernetických bezpečnostných udalostí.
[bookmark: _Hlk193101296]
Fyzickú bezpečnosť, bezpečnosť prostredia a správu koncových zariadení zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. o) Zákona v spojení s prílohou č. 1 Vyhlášky)
· fyzický prístup k vybraným aktívam infraštruktúry, ktoré sú klasifikované ako kritické alebo významné z hľadiska bezpečnosti a prevádzky, je povolený výhradne autorizovaným osobám,
· sú definované a primerane presadzované pravidlá čistého stola pre listinné dokumenty a prenosné pamäťové médiá a pravidlá pre čisté obrazovky zariadení na spracovanie informácií,
· sa prijímajú opatrenia na zabránenie strate, poškodeniu, krádeži alebo kompromitácii zariadení používaných, prenášaných a uchovávaných mimo pracoviska a sú definované postupy, ak k takejto udalosti dôjde,
· pamäťové médiá sú riadené počas ich životného cyklu, t. j. počas ich získavania, používania, prepravy a likvidácie, v súlade s klasifikačnou schémou a požiadavkami na manipuláciu s nimi,
· dáta uložené v koncových zariadeniach používateľov, spracúvané týmito zariadeniami alebo prístupné prostredníctvom nich, sú chránené,
· informácie uložené v informačných systémoch, zariadeniach alebo na iných pamäťových médiách sú vymazané, ak už nie sú potrebné.

Ochranu záznamov, súkromia a označovanie informácií zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. p) Zákona v spojení s prílohou č. 1 Vyhlášky)
· je zabezpečený súlad so všeobecne záväznými právnymi predpismi a zmluvnými požiadavkami týkajúcimi sa práv duševného vlastníctva a používania patentovaných produktov,
· záznamy sú primerane chránené pred stratou, zničením, falšovaním, neoprávneným prístupom a neoprávneným zverejnením,
· je zabezpečené plnenie požiadaviek týkajúcich sa ochrany osobných údajov podľa osobitných predpisov a zmluvných požiadaviek.

Bezpečnostné opatrenia pre dodávateľský reťazec zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. q) Zákona v spojení s prílohou č. 1 Vyhlášky)
· bezpečnostné opatrenia sú uplatnené v dodávateľskom reťazci produktov a služieb, ktorý priamo súvisí s dostupnosťou, dôvernosťou a integritou prevádzky sietí a informačných systémov objednávateľa.
